
Chemarea Indiei 



- 19. decembrie 2004 

- Hai în India! Lilia ţopăie de bucurie. 

Drumul până la aeroport e ştrangulat, lângă Los Lunas, 
de un accident... un truck are cabina turtită, vreo 4-5 maşini de 
poliţie cu becurile semnalând, un elicopter învârtindu-se pe 
deasupra... 

Maşini puzderie, camioane pe 2-3 mile oprite... 

/V 

începem să ne agităm... Pierdem avionul... 

De când cu teroriştii şi controalele astea nebune, trebuie 
să fii cu două ore înainte de plecare. Ne descalţă, îmi scot 
cureaua, ceasul, scurta şi trecem prin filtru. 

* 

Aeroportul din L.A. a devenit neîncăpător. Puzderie de 
lume la zborul spre Hong Kong, înaintea noastră. 

/V 

Câta balenă de avion! încap în el 300 de oameni. 

* 

Avionul spre Seoul plin ochi. 

- N-am fost într-o adunătură cu numai din ăştia cu ochii 
mici! exclamă Lilia. 

13 Vi ore de zbor Los Angeles - Seoul, wow! 
Chelnăriţele- s ca nişte păpuşele cu ochi oblici; sunt alese una şi 

/V 

una, parcă-s scoase din cutie. In fond ce-s Stewardesele? Rasa 
galbenă, scrie în biblie, va stăpâni lumea. 

* 

Am vederea tulbure, roşie de nesomn. 

* 

Cutreierăm jumătate de glob, de la est la vest (spre 
Indii). încă 9 ore de la Seoul la Delhi. Avionul se umple de 

/V 

negricioşi (Lilia zâmbeşte; că eu nu mă deosebesc de ei...! In 
Coreea îi făcusem un „ complighionf că are nasul mocs ca 
asiaticii!). 

Un matematician român, Adrian Vasiu, din Cluj, s-a 
căsătorit cu o indiancă şi au o fetiţă care vorbeşte engleză şi 

/V 

hindi, dar nu şi română. înainte de a face rezervarea pentru 
bilete i-am cerut lui Adrian, acum cercetător la Universitatea 
din Arizona, informaţii despre India. 

/V 

In aeroportul din Seoul, expuse maşini ale companiei 
DAEWOO care are o filială şi la Craiova. 

Trafic infernal în Delhi 

/V 

In Delhi, ceaţă, dar călduţ. Aici nu e iarnă, iar vara (mai 
- iunie) e foarte cald. 

La aeroport ne-au aşteptat dr. Ajay Kumar Sharma şi 
fiul său cel mic Shubham. 



* 

Ah, ce aglomeraţie pe străzi! Nu respectă benzile. 
Autobuze, van-uri mici, biciclete, motociclete, ricşe, auto-ricşe 
claie peste grămadă că mă mir cum nu se accidentează! Şoferii 
s-au obişnuit cu traficul. Dar eu n-aş putea conduce! 
Taximetristul pune muzică indiană la radio, ne mai înveselim. 
Trecem prin oraşul nou, apoi prin cel vechi. 

Ameţim, ne doare capul de atâta drum... Volanul 
maşinilor pe dreapta, circulaţia pe stânga; ca-n Anglia şi 
Australia. 

Tarabe multe, triciclete, homeless-i, cerşetori. Oraşul 
vechi seamănă cu medina : străzi înguste, lume multă (în special 
bărbaţi, femeile cică stau acasă). 

Ajay ne duce la o nuntă indiană unde întâlnesc 
profesori de la Universitatea Delhi, dintre care dr. Vinod Tyasi 

A 

lucrează în Teoria Numerelor. îmi propune să ţin o prelegere. 

Localul nupţial are doi străjeri la intrare, cu halebarde 
ca-n castelele medievale, decor roşu. Femeile în rochii sari, 
bărbaţii la costume. Mireasa în roşu aprins. Doi-trei copii 
serveau cafele Cappuccino pe tăvi, iar în altă cameră 
autoservirea cu bucate indiene. 



* 

1$ = 43-45 rupies 

ir 

Primul templu hindus în care pătrundem: Hanuman 
Mandir. Ne descălţăm. Shubham cumpără o coroană de 
trandafiri roşii, înşiraţi pe aţă ca o salbă şi puşi într-un coşuleţ 
micuţ, împletit. Ne spălăm cu apă tămăduită, suntem miruiţi şi 
primim nişte bobiţe galbene (am crezut că-s de la vreun fruct 
exotic, când colo erau dulciuri preparate în casă - „mâncarea 
Domnului” mi s-a spus). 

Băiatul lui Ajay nu mai are numele de familie Sharma, ca şi 
tatăl său, ci Bhardwaj, luat după religie (Brahma). 

Amintiri despre Raj Kapur 

Ajay are un apartament dat de guvern. Lucrează ca 
bibliotecar la Colegiul Shyambe, care ţine de Universitatea din 
Delhi şi scoate revista „Bulletin of Pure and Applied Sciences”. 
La tomurile de matematică şi fizică am contribuit şi eu cu 
articole - aşa ne-am cunoscut. 

ir 

/v 

In casă are o căţea dalmaţiană cu patru căţei frumuşei şi 
jucăuşi (albi cu picăţele). Căţeaua „îmbrăcată” într-un cojocel 
pe spate să nu-i fie frig. 

ir 

Le spun de celebrul Raj Kapur şi filmele indiene 
savurate în România când eram copil, în Bălceşti-ul meu, 

/V 

„Vagabondul”, „O floare şi doi grădinari”. încep să cânt, după 
ureche, versurile în hindi: 

Mira juta hai japani 
Yah patlun inglishtani 
Shar pai lai topi russi 
Phir bhi hai hindustani. 

Kavita, soţia lui Ajay, râde. La televizor un actor, Jaikis 
Roy, îmi aminteşte acele vremuri. 

ir 

Lakshmi este zeiţă hindusă cu opt mâini, călare pe 
tigru, fiecare mână simbolizând lupta, pacea etc. 

* 



Kavita îi pune Liliei un bindi (bulină roşie între 
sprâncene, ca la indience). 

Femeile poartă şalvari şi fustă peste. 




* 



Noaptea se auzea un fluierat periodic pe străzi, cică de 
la gardieni. 



Maimuţe şi vaci pe străzi! 

Şase inşi într-o ricşă mică. Maimuţe şi vaci pe străzi. 
Biciclete puzderie printre maşini. Există şi ricşe cu tracţiune... 

A 

umană! In loc de cal, se înhamă un om, împinge proţapul ca un 
armăsar. 



* 

Renu (soţul ei ne schimbă dolarii în rupii şi ne-a 
rezervat bilete de avion Delhi - Calcutta şi retur), ne-a dat câte 
o păstaie verde cu bobiţe mici înăuntru şi gust de mentă, 
numită ilaicha, pentru împrospătarea mirosului gurii. 

Maşinile trec milimetric una pe lângă alta. Ah, bine că 
nu conduc eu ! 



9 




La bazarul Chandni Chowic învălmăşeală, îngusteţe, 
negustori. O coloratură balcanică ai crede! Lilia se interesează 
de mătase, aur, argint. Numai bărbaţi pe străzi, foarte puţine 
femei. 

Prin Delhi trece fluviul Yamuna. Spălători de profesie, 
care spală rufele în râu şi le usucă pe iarbă ori pe garduri. 

Crematoriul Nigamboth Gihat (în religia hindusă morţii 

se ard). 

Camioane pline ochi cu oameni, stau lipiţi ca peştii. 
WC deschis pentru sexul masculin: un zid cu despărţituri, 
formând mici compartimente, unde bărbaţii urinează. Iar pe 
lângă ei, la câţiva centimetri, trec pietoni, autovehicule, ricşe...! 

Am întrebat dacă există WC-uri deschise şi pentru 
femei. Damele din taxi au început să râdă; femeile n-au aceeaşi 
poziţie... 

Mamă, ce aglomeraţie pe străzi! Bărbaţi legaţi la cap cu fulare 
şi basmale, parc-ar fi jumătate muieri. 

Fortul Roşu 

/V 

Vizităm Fortul Roşu, construit de împăratul Shahjahan 
în 1639-1647, când a decis să mute capitala de la Agra la 
Delhi. 

Marii conducători moguli şi-au avut reşedinţa în Delhi 
(1763-1858). Aproape două secole a fost India sub ocupaţie 
britanică (1763-1947). 

Fortul, construit din stâncă roşie, marmură, mozaic a 
fost lăcaşul regilor, împăraţilor. 

Reginele aveau un palat aparte (Khas Mahal). Nu 
lipseau moscheile din fort. Delhi a fost capitala unui regat mare 
musulman între 1211-1556. 

Turcii au introdus islamul şi-au format un sultanat 
musulman la Delhi, în 1206. 

- Regele indian avea multe regine! mă 
informează Ajay. 

- Fericit om! glumesc eu. 




Veveriţe prin curtea fortului. Ultimul rege indian a fost 
Bahadur Shah Zafar. Imperiul Mogul a atins apogeul în timpul 

/V 

împăratului Akbar. Din secolul al XVI-lea au pătruns 
europenii: englezii, francezii, portughezii, olandezii. 

Sub ocupaţie britanică, Fortul Roşu a fost parţial 
demolat. 

* 

McDonald găseşti şi-aici! 

* 

Stilul indian: mai ieftin e mai bun (!). 

Sikhism 

Am intrat în Templul Sikh Guru Dwara. Spre deosebire 
de cele hinduse şi de moschei, unde doar ne descălţam, aici 
trebuia să ne scoatem şi şosetele, mergând desculţi. Lilia a pus 
o basma pe cap (aşa era tradiţia) şi eu râdeam; spuneam că ar fi 
bine să poarte şi voal. 

Punjab este un stat de câmpie în nordul Indiei, religia 
lor este sikhism. „Sikh” înseamnă învăţăcel, iar fondatorul 
acestei religii a fost Shri Guru Nanak Dev Ji (1469-1538), care 
a avut o viziune la Sultanpur de-a predica drumul spre 
iluminare şi zeitate. Unii consideră sikhismul o formă de 
hinduism respingând însă castele şi idolatria, ca o repurificare. 
Alţi istorici cred că sikhismul este un sincretism între mişcarea 
Bhakti (din hinduism) şi Silfi (din Islam). 

Bhakti înseamnă devoţiune unei singure zeităţi, iar 

/V 

Sufi(sm) o formă specială de misticism islamic. In acest caz 
sikhismul este un paradox religios fiindcă uneşte / împreună 
credinţe şi practici religioase opuse; hinduismul şi islamul. 

Primul templu Sikh a fost construit la Katarpur. Există 
cca. 200 astfel de temple şi 22,5 milioane pe glob (în majoritate 
în India şi America de Nord) de evlavioşi. 

/V 

Intre 1538-1708 au urmat nouă guru: Angad Dev Ji, 
Amar Das Ji, Ram Das Ji, Arjun Dev Ji, Tegh Bahadur Ji, 
Harkrishan Ji, Har Rai Ji, Hargobind Ji, Goving Singh Ji; al 11- 
lea e considerat Textul Sfânt al celor zece guru (Shri Guru 
Granth Sahib Ji). Destui credincioşi Sikh-i consideră că religia 

lor este o revelaţie directă de la zeitate, nefiind derivată de la 

5 7 

alte religii. Sikhismul este monoteist. 

Statul Punjab a fost fondat de Maharaja Rânjit Singh în 

1801. 

Scopul aceste religii este de a crea o relaţie strânsă cu 
divinul, care nu are formă, ci multe nume (precum musulmanii 
care cred într-un Allah cu 99 de nume) şi care poate fi cunoscut 
prin meditaţie. 

Sikhiştii cred în samsar a (ciclu repetitiv: naştere, viaţă, 
moarte), karma (totalitatea acţiunilor bune şi rele ale unei 
persoane, care determină soarta etapei următoare - aş zice eu 
cumva ca lanţurile Markov în probabilităţi) şi reîncarnare. Toţi 
oamenii sunt egali în faţa lui Dumnezeu. 

Reht Maryada este codul după care se conduc Sikhiştii 
şi conţine 27 de articole. Simbolul acestora se cheamă khanda. 
Privind portul lor, se aplică regula celor „5K”: 

• kesa - păr şi barbă lungi, niciodată tăiate: 

• kangah - pieptene; 

• kacha - pantaloni scurţi; 

• kara - brăţară de metal; 

• kirpan - pumnal ceremonial. 

Bărbaţii Sikh îşi acoperă capul cu turbane de culori 
variate. Un turban (judha ) are forma rectangulară, de 5 m 
lungime şi aproape 1 yard (0,9144 m) lăţime care le înfăşoară 
părul prea lung. Aceste turbane îi disting din depărtare pe 

/V 

sikhişti de alţi credincioşi. In Arizona, după atacul din 11 
septembrie 2001, un american a ucis un sikhist confundându-1 
cu un musulman. 

Sikhiştii conservatori pledează pentru şezutul pe podea 
(pentru egalitate), iar cei liberali (în nordul Americii) doresc 
folosirea scaunelor şi a meselor în temple. 

* 

Muzeul de Istorie din Delhi 

Muzeul de istorie din Delhi. Despre lupta 
pentru independenţă a indienilor sub ocupaţie britanică. 

Răscoala Chour-ilor (1767-1802), Bundela (1842), 
Răscoala lui Devan Veluthombi, Răscoala Jat-ilor (indieni din 
Kashmir, Punjab, Rajputana - 1809-1829), Bhil (1818-1831), 
Birsa Munda (1874-1902), Puşcaşii Bengalezi (1857), Revolta 
din Meerut (1857), Azimullah (1820-1857), Răni Lakshmi Bai 
(1835-1858). 

Primul război de eliberare al Indiei are loc în 1857. 
Namadhari Sikhs luptă pentru independenţă şi protecţia 
vacilor; este spânzurat în 1871. Executarea Kukaşilorîn 1872. 

Mişcări de emancipare a femeii şi împotriva rigidităţii 
castelor. 

Scrisoarea de protest a lui Rabindranath Tagore în 

1919. 

Ghandi, care a trăit mult în Africa de Sud, ia 
conducerea luptei cu Madanmohan Malviya - el promulgă non- 
violenţa şi desobedienţa faţă de legile engleze impuse 

/V 

indienilor. In 1930 se pronunţă împotriva taxei pe sare, cerută 
de ocupanţi - „Marea-i a noastră, sarea-i a noastră, de ce să 
plătim taxe?” [citat din memorie ]. 

Britanicii reprimau dur orice răscoală, spânzurau copii 
în public. 

Subhas Chandra Bose fondează Armata Naţională 

5 

Indiană, care în 1944-1945 se războieşte cu ocupanţii. 

Anglia, slăbită de Hitler în cel de-al doilea Război 
Mondial, nu poate contracara rezistenţa indienilor. 

La 15 august 1947 India devine independentă. Primul 
ministru, Jawaharlal Nehru (1889-1964), instaurează 
Constituţia (1950), federalizează ţara pe baze lingvistice şi 
adoptă o politică externă de nealiniere. 

Un restaurant italian în Delhi! 



Am văzut un grup de fete în costume şcolare grena la 
muzeu, cu profesoara lor. 

ie 

/V 

In privinţa religiilor, ca cercetător ştiinţific, aş pleda 
pentru pantheism, introdus de J. Toland (1705). Dumnezeul nu 
este o personalitate, o fiinţă, ci totalitatea legilor şi forţelor 
naturii. Cum grăit-a Baruch Spinoza (1632-1677): Deus, sive 
Natura (Dumnezeu, sau Natura). 

ie 



Na = nu; tiik he = da. 



ie 

Când răspund „da”, vânzătorii dau uşor din cap de la 
stânga la dreapta (ceea ce pentru noi înseamnă „nu”). 

ie 

Băieţii punjabi poartă o miniatură de turban cu un fel de 
coc în frunte. Limba punjab e apropiată de hindi. La canalul 39 
urmăresc ştirile, iar pe 4 muzică indiană. 

ie 

Am descoperit un restaurant italian: Fetuccine ă la 

f unghi. 



ie 

Namesteye = bună ziua. 




* 

O casă cu 3 camere în Old Delhi costă în jur de 40.000 
$ şi e plătită în 10 ani. 

* 

Puri = pâine mică, umflată, ca o gogoaşă. 

ir 

Fructul guava se mănâncă tăiat în patru şi cu sare pe el. 

ir 

Raberk = un fel de brânză dulce, se mănâncă cu linguri 
plate de lemn. 



Sosirea în Calcutta 

Cu liniile aeriene indiene nu mersesem! Dar, în aeroportul din 
Delhi, din cauza ceţii permanente, zborul 264 spre Calcutta are 
întârziere 2 h şi 45 min. Sukanto mă aşteaptă ore în şir la 
avion... 

Stewardesele au bluze negre şi fuste roşii (sau verzi) cu 
floricele. Fiecare companie are costumul ei. Deşi sunt numai 
două ore de zbor, primim mâncare ( dinner ). 

Numele vechi al oraşului Calcutta este Kolkata, scris 
peste tot. 

Sukanto Bhattacharya s-a născut în Calcutta, şi-a luat 
masteratul la Universitatea Jadavpur şi doctoratul în Australia 
la Bond University, folosind şi logica neutrosofică plus Teoria 
Dezert-Smarandache în teza sa de doctorat. Acum alma mater 
a sa ne invită să conferentiem. 

5 

Sukanto şi-a găsit repede job la Universitatea Deakin 
din Melboume, iar din luna mai a anului viitor va fi director la 
Universitatea Alaska Pacific din Anchorage, deci un alt pas 
mare peste ocean. Viitorul este al lui. 

/V 

Intre timp s-a căsătorit cu Sree şi, 
cum eu îi uit fetei prenumele, îmi 
spune să-i zic Three (trei). 

S-au cunoscut pe Internet, 
la chat, iar el i-a propus căsătoria 
fără să o vadă. 

Ea făcea un doctorat în 
microbiologic la New York; de 
când cu terorismul şi 
bioterorismul ăsta, microbiologii 
se caută în America. 

Ne-au aşteptat la aeroport cu 
două coşuleţe de trandafiri roşii. 
Universitatea Jadavpur 
ne- a cazat la Institutul de 
Cultură Ramakrishna (din 
Golpark), frumos, cu o 
grădină interioară plină 
de flori ca-n paradis. 

Dormitul şi 

mâncarea gratuite pentru 
cinci zile cât stăm în 
capitala bengaleză. 

Limba bengali şi scrierea sunt diferite de hindi, dar toţi 
vorbesc hindi pentru a se înţelege. Engleza a căzut pe locul doi. 

A 

In Bangladesh, ţara vecină din est, se vorbeşte tot 
bengaleza, dar cu alt accent şi sunt musulmani, de aceea s-au şi 
desprins de India, în vreme ce statul Bengal, rămas în federaţie, 
este în majoritate hindus. 

Analog, Pakistanul, în vest, s-a desprins de India tot 
datorită religiei, dar provincia Kashmir deşi cu populaţie 
predominant musulmană, a fost atribuită de britanici Indiei, iar 
Pakistanul o vrea înapoi, prilej de discordie între cele două ţări 

şi de acte teroriste din partea musulmanilor contra Indiei (au 
pus bombe la Parlamentul din Delhi). 

Partidul Comunist Bengalez este la Putere! 

Reclame în engleză şi bengaleză. Puzderie de taxiuri 
galbene pe străzi, ca răgăciile. 

Toată lumea vinde şi toată lumea cumpără. Tarabe una 
după alta. Comercianţi desculţi. O piaţă de legume. Mizerie 
mare. Sukanto ne sfătuieşte să nu cumpărăm alimente; mâncăm 
doar la Institutul Ramakrishna ori în restaurante de calitate. Din 
cauza sanitaţiei reduse şi a climei umede bântuie hepatita. 
Localnicii sunt mai imuni decât noi la microbii de aici. 



* 



Pe strada Ekdalia Lilia încearcă să-şi cumpere un sari, 
plus baticuri. 



* 



Surprinzător, pe garduri şi case vedem simbolul 
Partidului Comunist Bengalez, secera şi ciocanul, plus 
portretele lui Lenin, Stalin, Marx şi Engels. Credeam că e pe 
cale de dispariţie... 

Există două state comuniste în India: Bengal şi Kerala. 
Oamenii se tem să vorbească împotrivă. 

* 



Vizităm templul hindus Shri Radha Krishna, 
construit în 1970 de una dintre cele mai bogate familii indiene 
în afaceri: Shri Krishna Kumar Birla. 

Krishna este zeul dragostei. Templu din piatră, sculpturi 
de marmură, picturi, fresce. 

* 

/V 

In medie, o familie indiană face doi copii, a scăzut 
numărul, s-au mai aşezat. 



* 

Iată-mă şi la tropice! Ne ducem într-un parc înfrunzit, 

/V 

unii făceau baie, femeile spălau rufe. întreb cum se numeşte 
lacul. 

- N-are nici un nume! primesc răspuns. 

* 



Tramvai fără geamuri (ca-n Melboume), din cauza 
căldurii. 



* 



Susanta, tatăl lui Sukanto, este patronul unei fabrici 
chimice din Kolkata. 



* 



Reformele sociale au fost introduse în India de Ram 
Mohan, Keshab Chandra, Vidyasagar, iar purtători ai ştiinţei 
modeme: J.C. Bose (care a făcut experienţe cu microunde), 
P.C. Ray, S.N. Bose, M.N. Saha, P.C. Mahalanobis. 

* 



Kolkata este considerată capitala culturală (în 
muzică, literatură, artă, ştiinţă). Epoca de aur a oraşului s-a 
desfăşurat între 1856-1861. Foametea bengaleză din 1943 a 
generat agitaţii spontane şi răscoale în 1945-1946. 

* 



Un butic mic, o dugheană, are portar la intrare! Mă 
miram: oare ce păzeşte ăsta? 

* 

La toalete n-au hârtie igienică, doar robinete cu apă... 

* 

A 

In urdu, limbă care se vorbeşte în Pakistan, dar şi-n 
India, cu structură gramaticală asemănătoare cu hindi, dar 
multe cuvinte persane şi arabe, plus scriere arabă (mulţumesc 
se zice shukria, iar rugăciune na maz)... 

Ajay, deşi hindus, studiase la o universitate musulmană 
din nordul ţării şi acolo învăţase urdu. 

Vânturi musonice pe-aici: iama bat dinspre uscat spre 
ocean, iar vara dinspre ocean spre uscat. 

Conferinţă la Universitatea " Jadavpur ” 

La Universitatea Jadavpur am lăsat 12 cărţi de-ale mele. 
Pe 22 octombrie am ţinut o comunicare de-o oră despre logica 
neutrosfică şi Teoria Dezert-Smarandache, iar Sukanto 
Bhattacharya a prezentat aplicaţiile lor în business, finanţe şi 
economie. Au asistat peste 100 de studenţi, iar dintre profesori 
am discutat cu Gautam Bandyopadhyay şi Amitava Gosh din 
cadrul Institutului De Business Management. Gautam lucrează 
în rough sets [mulţimi brute] . 




Am început prin: „ India este o ţară magică pe care mi- 
am dorit de mult s-o văd...” şi asta a plăcut studenţilor, am 

simţit după murmurul lor. 

/V 

întreaga prezentare a fost filmată şi va fi pusă în site-ul 

Universităţii. Sukanto a zis că va fi anunţată la Televiziunea 

? ? 

Naţională. 

- Mamă, exclam, să ne vadă un miliard de oameni! 

- Că doar n-au să se uite toti la televizor. 

5 

Universitatea Jadavpur este renumită în inginerie şi 
marketing. Mulţi specialişti pregătiţi, în special la Indian 
Institute of Technology, lucrează prin America în Sillicon 
Valley ca specialişti în computere. Exportul de creiere din 
lumea a treia către Occident... 



* 

Oraşul Madras din statul Tamil Nadu, unde predă dr. 
W. B. Vasantha Kandasamy - colaboratoarea mea la structuri 
algebrice Smarandache, plus neutrosofice - are trei anotimpuri: 
cald, mai cald, şi încă mai cald! 

Denumirea lui a fost recent schimbată în Chennay. 




prof. univ. dr. 

W.B. Vasantha Kandasamy 



350 de limbi, 

300 de triburi, 

2.000 de dialecte! 

„Florentin Smarandache” 



în bengaleză: 

Există două scrieri majore în India: DRAVIDIAN (în 
sud) şi DEVNAGRI (în nord). Devnagri provine din sanscrită, 
Devnagar este o localitate mitologică în nordul Indiei. Se 
vorbesc 350 de limbi principale şi sunt tot atâtea scrieri 
diferite. 

Limbile indiene din nord s-au format din sanscrita 
folosită la curţile regale, dar şi din vorbirea populară {pali, 

/V 

prakrit). de exemplu bengaleza s-a format din pali. In total sunt 
vreo 2000 de dialecte. 

Documentate, sunt cca. 300 de triburi, dar mai sunt 
triburi prin păduri care nu vor să se amestece cu lumea 
modernă. 



* 

/V 

In limba hindi substantivele au trei genuri: masculin, 
feminin, neutru, dar unele-s bizare. De pildă: maşina mergând e 
de gen feminin, în vreme ce maşina stând e de genul masculin. 

* 

„ Sukanto ” înseamnă care arată bine (kanto = care 
arată; şu = bine), în vreme ce soţia sa, „ Sreepurna ” înseamnă 
plină de dulceaţă (sree = dulceaţă; puma = plină) dar şi zeiţa 
înţelepciunii, încât Sukanto exclamă că s-a căsătorit cu o zână. 

* 

Am expediat opt vederi, 5 rupii în India şi 15 rupii în 
străinătate: dr. Vasantha (în Madras), mama, Dan Lupescu, 
Mircea Monu, Eugen Evu, Jean Dezert, Albena Tchamova, 
Homer Tilton. 



Am scăpat de tsunami! 

Pe 26 decembrie cutremure în Indonezia de 8,4° Richter 
şi-n Madras de 6,2° Richter. Au murit peste 3.500 în India, 

plaja Marina, a doua ca lungime din lume, a fost măturată de 
valuri înalte de 50 metri. 100 de turişti străini decedaţi. Şi eu 
tocmai voiam să merg în Madras! Noroc că ni s-a ivit şansa cu 
Kolkata, am fi fost acum pe fundul Oceanului Indian duşi de 
uriaşul tsunami... 150.000 de dispăruţi în zonă: Indonezia, 
India, Sri Lanka, Malaezia, Somalia, Tailanda... 

* 

M.P. Birla Planetarium prezintă zilnic la 13 un film de 
o jumătate de oră în engleză, restul rulărilor este în limba 
bengaleză. Despre constelaţii, apoi Sistemul Solar. Dacă 
planetele Mercur şi Venus n-au sateliţi, celelalte planete 
împreună au 100 de sateliţi. Saturn este de 740 de ori mai mare 
decât Terra. 



* 

Catedrala Catolică St.Paul, lângă Planetarium, se-nalţă 
albă, măreaţă, cu turle săgeată spre cer. 

80% sunt hinduşi, 15% musulmani, iar 5% creştini, 
evrei, bahai, etc. 



* 

Locuitorii Calcuttei, cosmopoliţi, au nevoie de un motiv 
pentru celebrare. Ei sărbătoresc Crăciunul (deşi puţini sunt 
creştini), Ramadamul (deşi trăieşte o comunitate musulmană 
mică în oraş), plus festivităţile hinduse (în octombrie). 

Pe 25 decembrie strada centrală era împodobită cu 
lumini, pomi de iarnă, Moşi Crăciuni în costume roşii şi 
puzderie de oameni ca furnicile pe trotuare, n-aveai loc să te 
mişti. 

Tatăl lui Sukanto, pe care al doilea Război Mondial l-a 
prins la Londra, sub bombe germane, ne- a invitat la 
restaurantul Peter Cat, preferatul familiei lor, unde ne-au servit 
mâncare bengaleză (hobby-ul meu să gust bucate culinare din 

ţările prin care trec): kebap indian ( tandoori ) şi ceva dulce 
(; rassogolla ). 

* 

Evenimentele curg avalanşă că nu mă pot abţine cu 

notatul. 

Fără centură, la intersecţii şoferii opresc motorul. 

* 

Patru consulate americane în India, la Delhi, Bombay, 
Madras şi Calcutta. 

A 

In 2003, terorişti islamici antrenaţi în Bangladesh, au 
atacat Consulatul American din Calcutta. Şapte poliţişti indieni 
au murit, dar nici un american. 



* 

Am telefonat în Madras. Familia Profesoarei Vasantha 
Kandasamy e ok după tsunami. 

Proiecţie video în relief! 

Sukanto şi Sreepuma mă determină să cumpăr două 
cămăşi bengaleze Kantha (cu floricele de-ale lor la 
deschizătura gâtului, de se poartă peste pantaloni, lungă până la 
genunchi, ca un sac tras pe cap). 

* 



casă). 



Târguim în complexul Swabhumi (swa = a sa, bhumi = 

* 



Intrăm într-un teatru 3D. O reprezentaţie video de 15 

minute. 

Ni se dau ochelari speciali pentru a vedea în relief. 
Animalele parcă ieşeau din ecran şi se apropiau de noi, că ne- 
nfioram. 

★ 



Expoziţie de pictură Mamata Banerjee. Stil 
modem-naiv, culori speciale. Mamata activează şi-n 
parlamentul bengalez şi-n plus este autoarea a 18 cărţi politice 
în engleză şi bengali. 

* 

Dineu la Restaurantul Dakhsini - bucătărie din sudul 

Indiei. Pâinea ( dosa)& făcută din orez şi linte, lungă şi umplută 

/\ 

cu vegetale. Intr-o familie din Tamil Nadu sau Kerala, o pâine 
poate ajunge la 3 metri lungime. Budinca de orez (idlis) e pusă 

/V 

pe o frunză de banană aşezată pe un platou. întreb dacă se 
mănâncă şi frunza. Sukanto şi Sreepurna se prăpădesc de râs. 
Desert: rawakesri, dahi (iaurt), bada (un fel de pancake). 

* 

Bâlciul industrial. Expoziţii din Bangladesh, Pakistan, 
China, Iran, Turcia şi desigur India. Sculpturi în marmură şi 
piatră (onix). 

/V 

In bengaleză „mulţumesc” se zice dhorya baad, 
asemănător cu hindi. Atâta lucru le adresez şi eu soţilor 
Bhattacharya pentru enormul ajutor în Calcutta. 

Indienii vor fi mai mulţi decât chinezii! 



Primul ministru, Manmohan Singh, a propus în 
Parlament ca India să obţină drept de VETO în cadrul 
Naţiunilor Unite - alături de SUA, Rusia, Anglia, Franţa şi 
China (scrie în „The Tribune” din 22 decembrie, pe prima 
pagină). 

Se prevede ca în anul 2010 populaţia Indiei, 
actualmente de 1,1 miliarde de locuitori, să depăşească pe cea a 
Chinei (1,3 miliarde), deoarece în China o familie nu are voie 
să aibă mai mult de un copil, în vreme ce-n India nu-i nici o 
restricţie. Densitatea populaţiei este de 2-3 ori mai mare în 
India, al cărei teritoriu este de aproximativ 3 ori mai mic decât 
al Chinei. 

Circa 50% din populaţia Indiei vorbeşte hindi, deci 
peste o jumătate de miliard. 

26 de state are federaţia, Delhi, capitala, este dominion 
independent. 

/V 

In fiecare stat se învaţă la şcoală limba statului, hindi şi 
engleză - la fel se înţeleg şi locuitorii între ei. Toţi vorbesc 
hindi, mai bine sau mai rău, dar nu toţi vorbesc engleza (numai 
cei educaţi). Pe stradă vânzătorii înţeleg preţurile în engleză, te 
poţi tocmi cu ei: hundred, two hundred... Pentru cei care nu 
ştiu deloc engleză scriem preţurile pe-o hârtie. 

România - Hagi! 

Sukanto îmi dăduse cartea sa de vizită cu telefoanele de 
la reşedinţă şi mobil pentru a-1 suna în caz de urgenţă. 

* 

La Institutul Ramakrishna ne serveau ceai de două 
ori pe zi, între mese: ne trezeau dimineaţa la 06 30 şi după 
amiaza la 16 30 . 



26 




* 

Mircea Monu mi-a dedicat şi-o „poezea, care sună cam 
aşa”, â propos de Calcutta („Călcata” pe englezeşte): 

„ Călcat-a Florentin, că-l duse ruta, 

Taman în India, chiar în Calcutta, 

Oraş din delta fluviului Gange, 

Unde, după unii, se ţinu de... „goange” 

Dar, de fapt, el ţinu, la tropice, 

Conferinţe. . . neutrosofice !! /” 

ir 

Mulţi cetăţeni umblă desculţi prin oraş. Pe strada Rash 
Behari cumpăr o sticlă îmbuteliată de apă. Vânzătorul 
zâmbeşte că am un „accent simpatic”. 

- De unde eşti? întreabă. 

- Din România. 

- Hagi, râde el. 

Până mai ieri străinii asociau tara noastră cu Nadia. 

9 

ir 

„ Fericirea pe care o dai te face mai fericit decât 
fericirea pe care o primeşti .” (Sree Ma) 

ir 

Pe bancnotele indiene figura lui Mahatma Ghandi, 
părintele naţiunii. 

ir 

Locuri de rugat pe trotuare, un fel de troiţe mici, cu 
lumânări aprinse şi statueta ori icoana zeiţei hinduse Lakshmi. 
Câte un trecător se mai opreşte şi se roagă cu mâinile strânse la 
piept. 

* 

Murdărie pe străzi, inşi dormind pe cartoane. E 
destul de cald şi „iarna” în Kolkata (oficialităţile au renunţat la 
denumirea englezească a oraşului de „Calcutta”, revenind la 
numele băştinaş). 

O pasarelă ne duce la gară. Trenuri pline puhoi, călători 
pe scări (se mai întâmplă accidente când mai cade câte unul...), 
iar în vagoane sumedenie de mânere pe tavan de care se ţin cu 
mâinile oamenii ca stridiile. 

A 

îmbrăcat în haine indiene! 

Am cumpărat un ziar „Hindustan Times” şi-o revistă 
„India today”; pe lângă periodicele în limbi locale, care-s total 
diferite, nefolosind nici un alfabet comun (de pildă, în Uniunea 
Sovietică se folosea doar scrierea chirilică, excepţie pentru 
republicile Georgia si Armenia), apar publicaţii şi în engleză, 
distribuite prin toată India. 

* 



Femeile poartă cercel în nara stângă. Mirosuri exotice... 
M-am îmbrăcat bengalez, totul cumpărat din Kolkata: 
cu pantofi portocalii, cămaşă galbenă cu floricele la rever, 
pantaloni culoarea oului de raţă. Arăt ca scos din cutie. 




F.S. îmbrăcat în tradiţionalele cămăşi indiene 






- Parc-ai fi Lituţa! se enervează Lilia. Să nu vii lângă 
mine că mă faci de râs ! 

- Bă, da’ cine e Lituţa? fac eu pe nepriceputul... 

* 

Ce nebunie e cu traficul ăsta! N-am mai văzut atâta 
dezordine, nici în China nu era astfel! Autobuzele n-au geamuri 
la ferestre (din cauza căldurii toride şi umezelii, mai ales vara), 
parc- ar fi din altă epocă! 

* 

Călugării hinduşi poartă o robă lungă ( gorcea ), de 
culoarea şofranului. Zece călugări pot forma o mănăstire. 

Muzeul de Istorie din Kolkata 

Muzeul de Istorie din Kolkata , înfiinţat în 1814. Statui 
din sec. II î.C. Pomul dorinţelor. Există şi aşa ceva; frumos, 
poetic. 

/V 

In India nu se mumificau, ci se ardeau, morţii, iar 
cenuşa păstrată. Hinduismul nu este doar o religie, ci şi un mod 
de viaţă, principiile morale şi naturale ale unei persoane 
(< dharma ), însumând ordinea şi legea cosmică. 

Este o evoluţie a credinţelor vechi ( sanatân dharma). 

Statui negre din granit. Cel mai important templu 
budhist din lume, construit de Angkor Vat, dăinuie în 
Cambodgia. Cenuşa sfinţilor budhişti era depusă în stupă, 
memorial de forma unui dom. 

Dacă vrei poţi să cumperi duplicatul oricărei statui din 
muzeu, plăteşti şi-ţi vine prin poştă. Muzeul, prin dimensiune 
şi valoare, este comparat cu Louvre-ul. O expoziţie de artă (sec. 
XIX-XX). Iată şi o carte de acum 3.500 de ani...! 
„Khiradanama-i-Sikandri’\ de Jami (1538 î.C.). 

Statuia Reginei Victoria a Marii Britanii, o încăpere cu 



fosile. 



Palatul Victoria 



Palatul Victoria , construit la sfârşitul sec. al XlX-lea de 
către englezi. De la intrare ne întâmpină statuia impunătoare a 
lui Edward al VH-lea, Rex Imperator (1901-1910), fiul Reginei 
Victoria şi-al Lordului Albert din Saxe-Cobourg. Guvernator al 
Indiei pe vremea aceea era Lordul Curzon. 

* 




[Mă dureau 

picioarele, să mor, de 
atâta colindat toată 
ziulica, din muzeu în 
muzeu, din templu-n 
templu...] Palatul e 
asemănat cu Taj Mahal- 
ul. Regina Victoria 
(1819-1901) care a 
domnit mult, între 
1837-1901. 



A fost încoronată de către omul de stat britanic Disraeli, 
împărăteasă a Indiilor în anul 1876. 

Perioada „victoriană” a constituit apogeul 
imperialismului britanic, după care a început să decadă, 
pierzând colonie după colonie, ultima posesiune fiind Hong 
Kong-ul, cedată Chinei în 1997. 

Expoziţie de tablouri (Thomas Danieli, William Danieli 

etc.). 

Multe lupte între francezi şi englezi s-au dat pentru 
India. Mă-ntreb dacă ar fi câştigat francezii, cum ar fi arătat 
India astăzi? 

Există un orăşel Chandernagor, la şase ore de Kolkata, 
în acelaşi stat (Bengalul de Vest), pe râul Hooghly, cu peste Vi 

milion de locuitori care mai vorbesc franceză şi învaţă în şcoală 
franceza. Fostă colonie franceză şi-a obţinut independenţa în 
1951. 

Analog, teritoriile Pondichery, Mahe, Kărikăe şi 
Yanaon cedate în 1952-1956 Indiei. 

Portughezii au posedat şi ei mici colonii: Goa, Damăn 
şi Diu, cu peste un milion de locuitori şi 3.813 km", înglobate 
Indiei independente în 1961. Portughezii au evitat conflicte cu 
englezii şi francezii pentru teritoriul indian. 

Şi olandezii avuseseră colonii indiene. 

Grădina Botanică 

La Grădina Botanică trecem cu taxiul peste fluviul 
Gange, cel mai lung din India (3.090 km), care izvorăşte din 
Munţii Himalaya şi se varsă printr-o vastă deltă în Golful 
Bengal. Foarte lat, e navigat de vapoare. Plătim taxă de pod: 10 
rupii. 

Lacul Sădiri e acoperit cu frunze şi linte, de nu se vede 
apa deloc, parcă un pictor a dat cu pensula şi a lăsat dâre 
murdare. 




Un arbore parc-ar fi o împletitură de mai mulţi arbori, 
Marele Banyan (Ficus bengalensis L. - fam. Moraceae), un 

copac cât o sută! Crengile s-au legat de pământ şi-au format o... 
pădure! Are peste 250 de ani şi se întinde pe o arie de 15 acri 
(6,07 Ha = 6.070 m 2 ). 

Aşa ceva n-am mai văzut în peregrinările mele. Tulpina 
principală a fost tăiată în 1925. Copacul creşte, parcă, de sus în 
jos. Lăstarii se lungesc şi se înfig în sol formând rădăcini. Ca 
un om care şade-n multe mâini. 




De la grădină am purces pe jos, prin mahala. Pe ziduri, 
vopsite, iar secera şi ciocanul, plus portretele lui Marx, Engels, 
Lenin, Stalin. 

Canalizări deschise, murdărie. Spitalul de tuberculoşi. 

Mergem pe strada Andul: gălăgie, animale. Un circar 
cu un urs ţinut în lanţ care se urcă în spatele 
unui copil. 

Trecem pe lângă un câmp militar. Autobuze cu flori, ce 
minunat! 

* 

Târguim în Piaţa Gariahat. 

* 

Sportul naţional în India este cricket, introdus de 

britanici, nu fotbalul ca-n Europa şi America Latină. Stadion 
pentru curse de cai. 

Fortul William. 



* 

City Hali - muzeu construit în 1814 privind istoria 

Indiei. 



„Asta e un Mirzafar /” 

Kolkata, cu peste zece milioane de locuitori, a fost 
capitala Indiei sub ocupaţie engleză de la 1772 până în 1912, 
când New Delhi devine capitală federală. 

/V 

In sec. XVIII Compania Engleză a Indiilor Orientale şi 
Compania Franceză a Indiilor (Dupleix) pătrund în zona 
bengaleză. 

Bătălia de la Plassey din 1756 a dat câştig de cauză 
englezilor. De fapt francezii câştigaseră bătălia, aliaţi cu 
musulmanii, împotriva englezilor aliaţi cu hinduşii, însă un 
indian trădător din tabăra franceză, „Mirzafar”, n-a mai atacat 
cu flancul său deoarece englezii îi promiseseră că-1 vor instaura 
pe el rege după luptă în locul lui Siraj-ud-Damla. Bineînţeles 
că nu l-au pus rege, ba chiar l-au omorât, iar Mirzafar a rămas 
în vorbirea populară bengaleză ca un laş, trădător, om de nimic: 
,ylsta e un Mirzafar /” 

Mir Qasim, succesorul lui Siraj e învins de englezi la 
Buxarîn 1763. 

Renaşterea bengaleză s-a produs între 1856-1930. 
Luptătorii bengalezi pentru independenţă, între 1857-1947, 
erau executaţi de către britanici - conform documentelor 

5 

prezentate în muzeu. 

Când doi se ceartă (Anglia şi Germania în cel de-al 
doilea Război Mondial), al treilea câştigă (India şi alte colonii 
engleze, care s-au eliberat). Puterile Axei (Germania, Italia, 

Japonia şi sateliţii lor) au implicat destrămarea Imperiului 
Britanic. 

Vizionăm un film despre obţinerea independenţei 
indienilor, pe ecran oval, de jur-împrejurul unei camere unde 
stăm în picioare. [Aşa cum mai văzusem la Marele Zid, în 
China.] 

Curios că-n 1920 se înfiinţase un partid comunist în 

India. 

Ghandi conduce mişcarea de necooperare cu ocupantul 
britanic, din 1920 şi de ignorare a legilor sale, care duce, 
împreună cu alţi factori conjuncturali externi, la independenţa 
Indiei pe data de 15 august 1947. 

Am ascultat un cântec compus şi cântat (vocea 
originală) de către Rabindranath Tagore (1861-1941), laureat al 
Premiului Nobel pentru Literatură în 1913. Bustul său se 
găseşte şi în Muzeul Nobel din Stockholm, unde am fost în 
vara lui 2004. 

Kolkata, centrul cultural, economic, industrial depăşind 
uneori Delhi, a dat lumii cinci laureaţi ai Premiului Nobel: 

Ronald Ross, 1902, în medicină, pentru inventarea 
vaccinului contra malariei; 

Rabindranath Tagore, prezentat mai sus; 

C.V. Raman (1888-1970), în fizică, descoperitorul 
Efectului Raman privind difuziunea luminii în 
medii transparente; 

Măicuţa Tereza, 1979, pentru pace, fiindcă a 
propagat, ca misionară, creştinismul în India. 
Amartya Sen, 1998, în economie. 

* 

Tatăl lui Sukanto ne-a servit cu bere bengaleză kalyani 
şi dulciuri mouri , saunf după care salivez numai gândindu-mă. 

* 

Multe oraşe indiene n-au semne de circulaţie în 
engleză, doar în limbi locale. Greu te descurci ca şofer. 

* 

Am trecut pe lângă Colegiul Catolic St.Xavier, unde 
studiase Sukanto. 



* 

- Deşi au supt după colonia lor, generând revolte ale 
locuitorilor din India, britanicii totuşi au împins ţara înainte 
prin introducerea tehnologiei - a îndrugat tatăl lui Sukanto. 

Muzeul şi Templul Ramakrishna 

A doua zi Sukanto ne-a trimis maşina şi şoferul tatălui 
său, Rânjit îl chema, să ne ducă într-un mic orăşel, Howra, 
unde se află Muzeul şi Templul Ramakrishna. 

Pe lângă descălţat, nu aveam voie să vorbim în templu. 

Bagavan Sri Ramakrishna (1836-1886) a fost un 
brahman care a atras mulţi discipoli. Brahmanii sunt membrii 
ai castei sacerdote, prima dintre castele hinduse. 

El a lansat mişcarea Ramakrishna. S-a născut în satul 
Dakshineswar ( azi încorporat în Kolkata) şi-a plecat la oraş, în 
Kolkata, unde construieşte Templul Kali, după instrucţiuni 
divine. Aici are multe revelaţii, experienţe supranaturale, 
viziuni. 

Muzeul este în formă de floare de lotus şi prezintă 
momente sacre din viaţa sa, precum şi din viaţa Măicuţei Sfinte 
Sri Şarada Devi (1853-1920), succesoarea lui directă şi soţie, şi 
a călugărului Swami Vivekananda (1863-1902), arhitectul 
muzeului. 

Etimologic, cuvântul „ mouseion ” - loc de contemplare. 

Martorul tăcut al realizărilor lui Ramakrishna este 
terenul numit Panchavati. Maestrul însuşi a plantat cinci pomi 
sfinţi: Ashvattha , Bilva , Vata, Ashoka şi Amalaki (sau Dhatri ) 
pentru a forma un nou Panchavati. 

Pe partea exterioară a muzeului sunt picturi murale, 
basoreliefuri înfăţişând scene din contemporaneitatea lui Sri 
Ramakrishna în Kolkata şi viaţa rurală bengaleză. 




Discipoli ai lui Ramakrishna: Swami Brahmananda 
(1863-1911) care are şi un templu, Sora Nivedita (1866-1930), 
Swami Ramakrishnananda (1863-1911), Swami Premananda 
(1861-1918), Swami Adbhutananda (7-1920), Sora Bull (1850- 
1911), Swami Shivananda (1854-1934), Swami Subodhananda 
(1867-1932), Swami Saradananda (1865-1927), Swami 
Niranjananda (1862-1904), Swami Advaitananda (1828-1909), 
Swami Akhandananda (1864-1937), Swami Vijnanananda 
(1868-1938), Swami Suddhananda (1872-1938), Swami 
Virajananda (1873-1951), Swami Trigunatitananda (1865- 
1915), Swami Abhedananda (1866-1939), Swami Saradananda 
(1865-1927), Swami Turiyananda (1863-1922) etc. 

Swami este titlu de respect pentru predicatorii religiei 
hinduse, dar mai înseamnă şi om învăţat, autoritate. Călugării 
hinduşi poartă acest apelativ. 

Chiar şi scriitorul francez Romain Rolland, lansatorul 
literar al lui Panait Istrati, a relatat despre vedanta, filozofie 
hindusă monistică bazată pe cele patru cărţi sfinte vechi, 
cunoscute sub numele de veda. 

Monument dedicat călugărilor hinduşi ( samadi Piîha). 

Templul soţiei lui Ramakrishna este acoperit cu 
bambus. Născută la 22 decembrie 1853, în Jayrambati, Măicuţa 
Sfântă Sri Şarada Devi s-a căsătorit la vârsta de 5 ani cu 
maestrul. Până-n sec. XIX, fetele indiene se măritau sub vârsta 
de 9 ani, cu bărbaţi mult mai vârstnici; rămâneau văduve şi nu 
aveau voie să se recăsătorească; în timpul renaşterii bengaleze 
li s-a permis dreptul la recăsătorie, fiindcă erau prea multe 
văduve. 

Swami Vivekananda a predicat vedanta şi în 
Parlamentul Religiilor din cadrul Institutului de Artă din 
Chicago în 1893. El a scris şi o carte ciudată: „Cultura Castelor 
şi Socialismul”, care se vindea la librăria din curte. Am 
cumpărat două cărţi de el, totuşi: „ Essentials of Hinduism” şi 
„ Buddha and his message ”. 

Monismul este o doctrină care susţine că există o 

9 

singură substanţă sau principiu la baza oricui şi la orice, iar 
Nirvana este starea de contopire a sufletului individual cu 
spiritul suprem, prin strigarea dorinţelor şi plăcerilor şi 
atingerea binecuvântării divine. 

Iată un astfel de poem liric, ilustrând de votarea primară 
de la privirea fixă şi uitarea de sine până la unirea ultimă cu 
Dumnezeul: 

„Am plantat un răsad la uşa mea 
Şi lăstarii s-au înălţat până-n rai; 

Iasomia a-nflorit, a-nflorit 
Când am smuls petalele, 

Mugurii au apărut în abundenţă; 

Eu am ţesut îmbrăcămintea unei flori 
Cu firele minţii 

Şi am dedicat-o lui Vitthal, 

Lordul zeiţei Rakhumai .” 

[Jnaneswar (1257-1296), brahman] 

* 

Yoga are patru forme: Bhaki , Karma , Raja şi Jnana. 

ir 

Mulţi tineri educaţi vor să emigreze, în special în 
America, fie Canada, Australia sau Anglia (zonele anglofone) 
pentru afirmare. 

ir 

Pe străzi, multe camioane Tata ale unei firme indiene. 

ir 

Gita este biblia hinduismului. 

ir 

Robele călugărilor sunt de culoare portocalie. 

ir 

O inscripţie în curtea Complexului Religios 
Ramakrishna: 

„Atenţie la hoţi!” [ Be aware ofthieves!] 

ir 

Vaci cu cocoaşă groasă, ca la cămilă, cum n-am mai 

văzut. 



Literatura bengaleză 

Limba bengaleză ( bangla basha) este vorbită de 200 
milioane de locuitori în statele indiene Bengalul de Vest, 

Tripura dar şi-n Bangladesh şi s-a format în anul 1000 d.C. 
Literatura a început cu versuri religioase buddhiste 
0 charyapada ). Câţiva scriitori clasici bengalezi: 

Ishwarchandra Vidyasagar (1820-1891), prozator şi 
autor de manuale şcolare: 

Bankim Chandra Chattopadhyay (1838-1894), a 
compus cântecul naţional „ Vande 
Mat ar am 

Michael Madhusadan Datta (1824-1873) a fost un 
mare poet bengalez care a introdus o nouă formă 
lirică: amritakshar chanda; 

celebrul Rabindranath Tagore (1861-1941), autor 
de romane, nuvele, drame, poeme şi mai ales 
cţntece compuse de el, numite Rabindrasangeet şi 
autor al Imnului Naţional Indian „ Jana Gana 
Mana , \ Culegerea de poeme „ Gitanjali ”, tradusă în 
engleză, i-aduce Premiul Nobel pentru Literatură în 
1913: 

Sarat Chandra Chattopadhyay (1876-1938), a scris 
romane care au fost puse în scenă de Studiourile de 
Film din India. 

Poeţi renumiţi: 

5 5 

Sukumar Ray (1887-1923), creator al personajului 
pentru copii Pagla Dasu; 

Jibanananda Das (1899-1954), care introduce 
versul liber; 

Kazi Nazrul Islam (cea. 1900-1976), denumit şi 
poet rebel. 

Fascinanta mitologie hindusă 

Citesc din Neria Herish Hebbar, fascinanta mitologie 
hindusă. Din perioada vedică, tatăl tuturor zeilor şi-al 
umanităţii a fost Deva ( Prajapati ), înlocuit apoi de mulţi zei, 
cei mai importanţi fiind: 

Indra - zeul războiului, înfăţişat în şaroită, 
cu trăznetul în mână; 

Varuna - zeul respectării legilor naturii şi-al ordinii 
cosmice (Rta); 

Mitra - zeul jurămintelor şi convenienţelor sociale; 
acesta face parte din pantheonul zoroastrian (numit 
şi mazdeism); zoroastrianismul este fondat în sec. 
VIII- VII î.C. de către Zoroaster (sau Zarathustra) în 
Persia, înaintea convertirii la islam, iar principiile 
sale ( avesta ) conchid lupta continuă dintre spiritul 
binelui ( Ormazd) şi-al răului ( Ahriman ), învingând 
desigur binele şi-n viaţa de după moarte (mie, însă, 
mi-aduce aminte de cartea lui Nitzsche ,/^şa grăit-a 
Zarathustra ” privind voinţa celui mai puternic, dar 
şi de filmul „Zorro” - cu Alain Delon). 

Surya - zeul soarelui, cu multe forme şi nume: 
Savitur, Pushan, Visnhnu; 

Agni - zeul focului, intermediar între oameni şi zei; 
Soma - zeul lunii; 

Rudra - zeul din munţi; 

Yama - zeul morţii. 

9 

Iar ca zeiţe: 

9 

Prthoi - zeiţa pământului; 

Aditi - mama zeilor; 

Ushas - zeiţa răsăritului; 

Ratri - spiritul nopţii; 

Aranyani - zeiţa pădurii; 

Kama - zeiţa iubirii. 

9 

★ 

Religia hindusă a evoluat ulterior, hinduşii crezând într- 
un Zeu Universal, conform filozofiei vedice referitoare la 
Sufletul Lumii. Puterea acestui zeu se manifestă în tot ceea ce 
ne înconjoară: fiinţe sau obiecte. 

Este venerată de către evlavioşi trinitatea divină: 
Brahma , Vishnu, şi Shiva. 

Brahma este creatorul universului şi şeful trinităţii. 

Vishnu este protectorul şi conservatorul umanităţii; 
soţia lui, Lakshmi, stă în dreapta sa; el călătoreşte pe marele 
vultur ( Garuda ) şi locuieşte în paradisul cel mai înalt 
(’ Vaikunta) ; restaurează, când simte un dezechilibru, ordinea şi 
bunăstarea lumii. 

Shiva este zeul creaţiei şi-al distrugerii (paradoxal 
deci); în spatele său şade frumoasa lui soţie Parvathi; are un al 
treilea ochi în frunte, iar din părul său izvorăşte râul sfânt 
Gange; Shiva reprezintă moartea şi timpul care distrug totul. 

Din această trinitate, Vishnu se distinge prin cele zece 
încarnări (avataruri) ale sale (Sukanto mi-a dăruit un set al lor, 
din plastic, iar, ajuns acasă, Lilia mi-i lipeşte pe peretele din 
antreu). 

Matsya (peştele) - când s-a întâmplat o inundaţie 
universală, Vishnu a luat forma unui peşte şi-a salvat primul 
om (Mânu), familia sa, pe cei şapte sfinţi ( rishis ) şi Vedele într- 
o barcă. 

Kurma (broasca ţestoasă) - la fel, într-o inundaţie 
cosmică, recuperează gusturile delicioase şi mirosurile 
sănătoase (< amritha ). 

Varaha (porcul mistreţ) - Vishnu s-a încarnat în porc 
mistreţ şi a scos pământul din fundul oceanului cosmic, unde 
fusese aruncat de către demonul Hiranyaksha. 

Narasimha (omul-leu) - Vishnu, metamorfozat în om- 
leu, îl ucide pe demonul Hiranyakashipu, care persecuta pe zei, 
oameni şi chiar pe fiul său Prahlada. 

Vamana (piticul) - tot din cauza unui demon, Bali 
Chakravarthy , care obţinuse puteri supranaturale prin ascetism 
(îapas) şi ameninţa zeii, Vishnu se preface în pitic, apoi în 
uriaş şi-l distruge. 

Parashurama (Rama cu Toporul ) a omorât toţi bărbaţii 
clasei Kshatriya din 21 de generaţii succesive şi a scos de sub 
apa mării terenurile Kerala şi Kanara de Sud. 

Rama , prinţul Ayodhya-ei; glorioasa aventură a lui 
Rama este descrisă în şapte cărţi epice, numite ,Jiamayana” , de 
către înţeleptul Valkimi; Rama a scăpat lumea de opresiunea 
demonului Ravana, regele Lankei. 

Krishna este eroul epopeii „Mahabharatha”, scrisă în 
limba sanscrită în anul 200 î.C. El a făcut multe miracole în 
copilărie, a ucis pe demonul Puthani, iar mama lui adoptivă, 
Yoskoda, când s-a uitat în gură-i, a avut impresia că a văzut 
întreg universul. S-a căsătorit cu Rukmini, fiica regelui 
Vidarbha; datorită aventurilor sale amoroase a ajuns să aibă 
16.000 de neveste şi 180.000 de copii şi nepoţi. 

Buddha condamna pe ticăloşi şi a avut compasiune faţă 
de animale. 

Kalki este încarnarea la ceea ce va trebui să vină, 
Vishnu apărând pe un cal alb, cu o sabie în mână. 

La genul feminin, Mama Zeiţă este cea mai venerată. 
Ea posedă multe nume: Parvathi (fiica muntelui), Mahadevi 
(marea zeiţă), Sati (virtuasa), Găuri (alba), Annopuma 
(donatoarea de mâncare), Maîha (măicuţa) sau Amnai (măicuţa 
- în limba tamil). Numeroase temple s-au construit pentru ea. 

★ 

Există şi zei ori spirite locale (fiecare localitate are zeiţa 
ei sub un pom sacru), unii protectori de boli: 

Shitala - protectoare contra pojarului; 

Manasa - zeiţă-şarpe, protectoare contra 
muşcăturilor de şarpe. 

Spiritele rele (Asuras) şi cele bune (Surâs) erau într-o 
permanentă luptă. Cel mai infam spirit rău, Ravana , avea zece 

/V 

capete şi a murit din mâinile lui Rama. [In basmele olteneşti, 

Făt-Frumos omora balaurul cu şapte capete şi se căsătorea cu 
Ileana Cosânzeana.] 

/V 

In religia hindusă au fost ridicate la rang sacru şi 
animalele: vaca, şarpele şi maimuţa. 

Produsele vacii - laptele dulce, laptele acru, untul, urina 
şi bălegarul - au potenţe purificatoare. Legendarii şerpi Shesha 
şi Vasuki sunt simboluri, în mod paradoxal, ai morţii şi 
fertilităţii. Maimuţa e relevată ca servitorul credincios al lui 

5 5 

Rama. 

Arbori sacri: Ficus religiosa, Vata, Ficus indica. Pomul 
legendar care îndeplinea toate dorinţele se numea Kalpa- 
vriksha. 

Ierburile Kusha şi Darbha sunt considerate sacre. 
Dintre obiectele inanimate scoica fosilizată este sacră. 

Simboluri sacre: Om, Svastica, Mandala care au puteri 
magice. Hinduşii venerează 330 milioane de zei. 

Cele mai importante lucrări religioase sunt: Vedele , 
Upanishadele (care explorează natura sufletului uman, relaţia 
omului cu universul), Ramayana şi Pusana (18 scrieri epice în 
poveşti, fabule sau legende privind creaţia, genealogia, zeii). 

Sanscrita, cultivată din sec. IV î.C. în literatura indică, 
de origine Indo-Aryană, formează baza limbilor bengaleză, 
punjab, hindusă, urdu, marathi, gujarati şi romany. 

Romany este o limbă indică a ţiganilor, având diferite 
dialecte în ţările unde ei locuiesc; din cauza asemănării de 
nume, de-aia ne etichetează / consideră unii străini, pe noi 
românii... ţigani. 

Hinduşii aspiră către Nirvana, sau unirea cu divinitatea. 
Buddhiştii predică gândirea dreaptă şi auto-negarea pentru ca 
sufletul să atingă Nirvana. 

Buddhismul apare tot în India , fondat de filosoful 
Siddhartha Gautama (cca.563 - cca. 483 î.C.). Buddha 
înseamnă „ cel iluminat ” în limba sanscrită. Buddhismul s-a 

desprins din hinduism dar n-a cucerit India, ci China, Japonia 
etc. contra brahmanismului (centrul şi estul Asiei). 

Multe pilde religioase reies din hinduism şi buddhism, 
demne de urmat pentru liniştea sufletului şi armonie cu 
universul. 



Yoga 

Yoga înseamnă „uniune” în sanscrită, uniune cu divinul prin 
concentrare, meditaţie, respiraţie, exerciţii fizice. Cei care 

/V 

practică yoga se numesc yogini. In India, la centrele medicale, 
lucrează şi astfel de specialişti în yoga. L-am întâlnit pe 
Rajeshwar Sharma, de la AII India Institute of Medical 
Sciences, din New Delhi, fratele lui Ajay. 

75 % din boli au cauze psihosomatice. Yoga ajută la 
stres, căutând să elimine cauza, dar rezultatele practicării ei 
sunt limitate. Yoga elimină cauza suferinţei datorate unui 
dezechilibru (imbalanţă) fie mental, emoţional, spiritual ori 
fizic. 

Yoga este un sistem hindus de refacere a conştiinţei. 
Nimeni nu poate să te ajute, trebuie să te ajuţi singur. 

De la om * a superom şi apoi la divin. Acest-i ciclul. 
Trebuie scoase toxinele din corp, efectuarea exerciţiilor de 
reîntinerire, răsuciri, starea cu gânduri puţine. Acupunctura nu 
ţine de yoga, ci de medicina tradiţională chineză. Universul 
este considerat ca având la bază cinci elemente fundamentale: 
solul, apa, focul, aerul şi eterul. 

Scopul vieţii este fericirea. Plăcerea actuală (de 
exemplu băutul) devine suferinţă mai târziu (ah, îmi place acest 
paradox). 

Cel care îndepărtează ignoranţa oamenilor este guru. 

Niyudha era o metodă antică indiană de luptă fără arme, 
practicată înaintea karate - lor japoneze. 

Rajeshwar îmi spune că el practică o yoga totală cu 
pacienţii săi din spital. 

Se prasctică patru feluri de yoga: Raja-Yoga - controlul 
minţii, se face prin meditaţie; Karma-Yoga - acţiune, se face 
prin lucru, fără a-ţi păsa prea mult de rezultat; Bhakti-Yoga - 
emoţii, se face prin contemplări, ritualuri, rugăciuni; Jnana- 
Yoga - filozofarea. La un curs de yoga, la universitatea mea, 
profesoara prezenta exerciţii fizice, de respiraţii adânci, de 
relaxare şi concentrare în acelaşi timp. 

* 

Când un hindus îţi atinge picioarele, de la genunchi spre 
tălpi, cu mâinile sale, este un semn de respect şi binecuvântare. 

* 



Conform religiei hinduse, nu există sfârşit şi nici 
început, ci doar cicluri. După un sfârşit urmează un nou 
început, binecuvântat de Ganesh - zeul-elefant. 

A 

întoarcerea în Delhi 



/V 

înapoi la Delhi. Ne aşteaptă la aeroport Ajay şi fiul său 



Aakash. 



acord. 



Dhanyabad înseamnă mulţumesc, în hindi. Tik he = de 

* 



Kavita ne pregătise prăjituri hinduse: Dahi bhalea, 
Kheer... nici nu pot să le descriu, Gajak = dulce. 

* 



Ascultăm casete vechi ale îndrăgitului Raj Kapur... 
Avarahu / Yah gardish mei hu... 

* 

Familia Sharma afirmă că noi suntem musafirii lor şi nu 
trebuie să plătim nimic. Mi-era şi ruşine: dormeam la ei, ne 
serveau cu mâncare, ne duceau peste tot şi achitau ei 
transportul, biletele de intrare... 

Uite ce obicei în India, mă gândeam, să tot stai aici! 

* 

Vizionăm filmul „Sânge şi transpiraţie” (Koon Pasina) 
la televizor, cu doi actori celebri: Amitabh Baccham şi 
frumoasa Rekha, când erau tineri - astăzi, Amitabh are 61 de 
ani. 

* 

Descopăr că în hindi „ceai” se zice chiar... ceai, iar în 
limba urdu la fel şi vine din turcă. Servitoarea casei, 
Shakuntala, ne fierbe ceai dimineaţa şi seara. 

La Universitatea din Delhi 

Cu metroul de la staţia Shahdara, unde zăresc o parcare 
de ricşe, alta de motociclete şi apoi de maşini - până la 
Universitatea Delhi, 1 1 rupii un drum. 

Vagoanele neseparate, pentru a câştiga spaţiu. Vedeai, 
în interior, de la un capăt în altul al metroului. Construit în 
2001 - 2002 . 

- Staţiile sunt mai largi decât cele din Moscova, 
remarcă Lilia. 

Are două platforme şi merge atât subteran cât şi 
deasupra. 

* 

Universitatea Delhi are 70 de colegii afiliate şi peste 
100.000 de studenţi (la aşa populaţie, aşa universitate). 

A 

întâlnesc pe Vinod Tyasi, profesor de Teoria 
Numerelor, colaborator la „Mathematical Gazette”. 

La Universitatea Delhi, chiar şi la IIT (Indian Institute 
of Technology) se predă în engleză, dar la universităţile de stat 
se predă în limba statului respectiv. 

Vizitez campusul şi donez opt cărţi bibliotecii (mi se 
solicită să scriu dedicaţii pe ele). 

Statuia istoricului Vivekanand peste drum de clădirea- 
palat a vice-chancellor-u\ui, fostă reşedinţă a guvernatorului 
britanic al Indiei. 

Vinod auzise de „funcţiile Smarandache” şi voia să mă 
cunoască. Spune că pot aplica să predau câteva luni sau chiar 
un an la Universitatea Delhi. Să-i trimit C.V.-ul. 

Discutăm de Ramanujan, matematician indian celebru 
în Teoria Numerelor. 

Vinod a fost invitat să conferenţieze în Namibia, la 
Nairobi, pe trei luni: aprilie-iunie, anul viitor. 

* 

Preşedintele Indiei, dr. Abdul Kalam, este om de ştiinţă, 
cercetător în fizică. Mai rare cazuri din astea. 

* 

Portretul lui Mahatma Ghandi la universitate. Citate în 
hindi şi engleză: „Adevărul este divin.”, „Viaţa mea este 
mesajul meu.” 

* 

Studenţii plătesc puţin pentru studii ( tuition ): 

5.000 de rupii pe an (aproximativ 120 $). Un profesor 
universitar câştigă 800 - 1.000 $ pe lună, ceea ce, la preţurile 
mici din India, e bine; în plus, cadrele didactice sunt cazate în 
clădirile din campus, reţinânu-li-se din salariu chiria, destul de 
ieftină - 75 $ / lună. 

* 

Limba sanscrită se predă la universităţile indiene. 

Infernul transportului 

Pe 28 decembrie am ocazia să merg cu un tren indian. 
Aglomerat, aglomerat. Din Delhi pân’ la Jhanshi, noaptea, de 
la 20— la 05— dimineaţa. Ne-aducem pături de acasă pentru 
vagonul de dormit, să ne-acoperim. 

Cunosc pe viu viaţa reală a indianului de rând. Dacă 
avionul era curat, elegant, trenul se-arată opus. Şase banchete 
pe lateral (trei pe-o parte şi trei pe alta), plus două pe lung, 
formează un compartiment de dormit. Nu există separare între 
compartimente. 

A 

Trenul plin ochi. Unii dorm şi pe jos. In unele cazuri, 
stau şi deasupra pe vagoane, la fel şi pe autobuze. 

Am încercat să dorm pe bancheta mea dar nu puteam de 
frig, deşi aveam scurta şi o pătură pe deasupra. M-am tot 
chinuit şi răsucit pe-o parte şi alta. 

★ 

La Jhanshi am ajuns cu două ore întârziere. Bărbaţi în 
alb (loi), femei în tradiţionala dushala dormind pe ciment în 
frig, în gară. Am văzut şi o familie tânără, cu un copil de 2-3 
ani, întinşi pe jos în sala de aşteptare. Se plătea pentru statul în 
sală. 



* 

Cu taxiul vreo 200 de km până la Khajuraho. Cum 
merg ăştia cu maşinile... te sperie! Calcă linia de sens opus, 
claxonează lung, întruna. Biciclişti, vaci, câini, capre, oi pe 
stradă. Car cu boi. 

Două vaci se culcaseră în mijlocul unei străzi foarte 
circulate, maşini, biciclete, ricşe trebuiau să le ocolească, 

traficul se ştrangula acolo, dar nu se deranja nimeni să le 
gonească dincolo de drum! Iar o vacă mai dădea şi din coadă! 

Vacile sunt considerate sfinte în India, carnea lor nu se 
mănâncă şi vacile nu sunt tăiate, doar folosite la munci şi mulse 
(Cow is god.). 

Ne-a zguduit maşina de ne-a rupt, patru ore, pe un drum 
prost, cu gropi şi asfalt îngust. 

La o barieră am plătit taxa stradală. Vehiculele trec 
milimetric unul pe lângă altul. Le vezi cum se-apropie pe 
şoseaua strâmtă, faţă-n faţă, de ai impresia că au să se 
ciocnească, iar când au ajuns aproape, şoferii doar răsucesc 
puţin de volan. 

A 

In Khajuraho 

La hotelul Payal, business al statului Madhya Pradesh, 
rămânem în taxi, eu şi Lilia, să nu ne vadă recepţionerul că 
suntem albi şi să ne taxeze mai scump. Ajay şi Kavita coboară. 

O inscripţie: „Parcarea pe riscul proprietarilor!” Ce de 
biciclişti şi motociclete în Khajuraho! 

★ 

„ Yoga îţi exersează mintea, respiraţia, şi corpul .” 

* 

/V 

In tren, militari cu puşti ne-au controlat în bagaje. 
Primiseră informaţii de vreun posibil act terorist. India are 
probleme cu Pakistanul din cauza regiunii Kashmir, precum şi 
cu musulmanii din tară. 

5 

Curios că în India legea permite unui bărbat hindus să 
aibă o singură nevastă, în vreme ce unui musulman până la 

/V 

patru. In alte ţări, unde musulmanii sunt minoritari, nu li se 
acceptă legal mai mult de o nevastă. 

* 

Femeile poartă lănţişor la glezne (pawal ). 

* 

Scriitori clasici de limbă hindi: dr. Ram Vilas 
Sharma, Prem Chard, Narish Mehta, Ramdhari Singh Dinkar, 
Kanhaiya Lai Mirhna Babakar, Jai Shankar Prasad, Maha Devi 
Verma, Kirti Chadry, Surya Kant Tripathy „Nirala”, Jagdish 
Gupt. Mă întreb, câţi dintre elitiştii români au habar despre 
aceşti scriitori a căror limbă este înţeleasă de peste un miliard 
de locuitori ai planetei? 

* 

La hotelul Payal m-am spălat pe cap şi pe corp cu apă 
rece, până să-mi aducă o găleată cu apă caldă cameristul. 

Nici duşuri, nici cadă de baie nu sunt. Doar îţi torni cu 
cana apă caldă, încălzită în boyler. 

* 

Copiii strigă după noi prin mahalale: halo , halo, 
iar după Lilia: madame. Dacă răspundem se ţin de urma 
noastră. 

* 

Vizităm Muzeul de Artă Tribală Adivart. Elefanţi, 

5 7 

căluţi din ceramică la intrare. Fresce, asemănătoare cu cele 
egiptene, reprezentând scene din viaţa tribală. Covoare din 
mătase şi lână. 

* 

/V 

In centrul oraşului Khajuraho se află o tombă 
musulmană, Memorialul lui Maharaja Sri Pratap Singh Ju, 
transformată în şcoală religioasă. 

Elevii stau pe podea cu picioarele încrucişate, cărţile pe 
lângă ei, învăţătoarea într-un colţ. Săli mici, înghesuite. 

* 

Localnicii usucă bălegarul şi-l folosesc în foc ori pentru 

afumat. 

/V 

In Basarabia se numeşte tizâc şi e folosit tot la încălzit 
pentru că arde mai încet ca lemnul şi ţine căldura. 

* 

- Dannevadl glăsuiesc în hindi. 

- Wellcome! mi se răspunde în engleză. 

Viata la tară 

j y 

Cipu este un fruct precum cartoful, dar cu gust de pere 
pădureţe - că mi se strepezeşte gura! Keila = banană în limba 
hindi, anar = granată, amrut = guavă. 

★ 

Nomazi dormind pe marginea drumului în căruţe ori 
care trase de boi cu coamele vopsite în alb şi roşu, ca ţiganii 
noştri. Hinduşii îi numesc bangara. Capre slabe, parcă 
alungite precum în sculpturile lui Giacometti şi droaie de 
puradei. 

* 

/V 

In Old Delhi am văzut homeless - i în loi albe (ca 
robele), înşiraţi pe borduri, unul lângă altul, seara. Acolo 
înnoptează, sub cerul liber, îşi ţin de urât şi de cald unul altuia. 

* 

Am intrat şi-n sate. Case de lut acoperite cu ţiglă, gard 
din nuiele, câte o vacă sau capră în bătătură. 

Lumea umblă desculţă la ţară. Femei cu sari lungi 
până-n pământ, largi, colorate strident, subţiri, acoperind şi 
capul precum o basma. Sari este o pânza lungă de şase metri, 
specific Indiei, pe care o înfăşoară pe corp. 

In zonele rurale fetele sunt căsătorite de părinţi la 12-15 
ani cu bărbaţi de 2-3 ori vârsta lor, nasc de mici ca atare, nu 
urmează şcoli, şi duc greul familiei. Soţii vor feciori, iar dacă 
nevestele au făcut doar fetiţe trebuie să mai nască până fac un 
băiat. 

Există şi case de toleranţă, deşi în afara legii, frecventate de 
sexul masculin. De aceea sunt multe persoane infectate cu 
SIDA, în special în statul Tamil Nadu, conform unui studiu al 
profesoarei Vasantha Kandasamy şi al fiicei sale Meena 
Kandasamy în urma intervievării a 101 femei. 

Călugări care umblă dezbrăcaţi complet! 

Cel mai ciudat templu vizitat este Shri Shantinath, 
reprezentând religia oamenilor din pădure; călugării lor umblă 
dezbrăcaţi complet! 

Fotografiile îi arătau fără haine, cu penis, testicule. Mă 
întrebam: ce icoane pot fi astea cu sfinţi în pielea goală?! Cine 
se roagă lor? Iată, în spirit paradoxal, o religie... nudistă(î). 

In templu a trebuit să ne dăm jos şi şosetele, iar 
cimentul rece ca gheaţa ne îngheţa tălpile, de mergeam chirciţi. 

ir 

40 % din indieni vor să trăiască în stil occidental şi 
preferă muzica pop americană. 

Parcul deschis 

/V 

In Parcul Naţional ( Pana Park ) din Chatarpur. Pur în 
hindi se traduce prin „oraş”. Străinii sunt discriminaţi la intrare 

pentru că sunt taxaţi de 2-4 ori mai scump decât localnicii - 
chiar şi de 10-15 ori. 

Lilia şi cu mine am plătit 500 de rupii de persoană pe 
când Ajay şi Kavita 165 de rupii. 

Ideea unui parc deschis trezeşte interes pentru că zăreşti 
animalele în mediul lor natural trecând cu un jeep prin 
rezervaţie cu ghidul lângă tine - problema e că nu prea vezi 
animale, ori sunt la depărtare. Unii turişti îşi aduc binocluri. 

Panna Park are 463 km 2 pe margine râului Ken. 33 de 
tigri bengali trăiesc în pădure, dar ies noaptea. Căprioare, cerbi, 
antilope (care au două coame, spre deosebire de cerbi care au 
ramuri de coame), un arici, porci mistreţi. 

Nu se-arată nici un tigru şi nici un crocodil nu iese din 
apă. 3-4 km am parcurs cu jeep-ul. Se poate şi vâna în fiecare a 
5-a zi. Mistreţul e periculos. Atacă omul. 

Arbori exotici: de tutun, de vin, pentru hârtie, Sterqulia 
urones (în hindi kulu ) - pentru femeile gravide, Dysprore 
manaloxici Lon etc. 



* 

Cascada Pan (cu maimuţe pe stânci). Alăturat o zonă 
muntoasă (pahari ilaka în hindi) de unde apa cade mărunt în 
stropi ca o ploaie permanentă. 

* 

Casă în copac, precum în filmele cu Tarzan. 

Poduleţ de bambus, gard din fân împletit, acoperiş cu 

frunze. 

O bucătărie în aer liber. Indienii beau ceai cu lapte. 

* 

Cascada Raneh, la 16 km de Khajuraho. Canion format 
pe râul Ken. S-a filmat aici „ Kamasutra ” - film de educaţie 
sexuală. 

Pentru a face fotografii cu aparatul nostru trebuie să 
plătim 40 rupii, nu mai auzisem aşa ceva. 

Acum 4000 de ani au avut loc erupţii vulcanice. Găseşti 
roci de granit, cuarţ, bazalt, dolurite. 

Arborele de cauciuc şi arborele de ceară cresc aici. 100 
de metri adâncime are apa în canion şi încă vreo 70 de metri 
deasupra se umple craterul vulcanului în anotimpul ploios 
(iulie- septembrie). Atunci 2-3 zile plouă continuu, torenţial 
0 musladhar ), pe urmă inundaţie; o pauză de câteva zile şi iar 
ploi torenţiale. Cascadele, sunt vreo patru, cad de la 30 de metri 
înălţime. O turistă străină şi-o familie indiană cu doi copii au 
alunecat de pe stânci şi-au murit. 

Anunţuri în hindi, engleză, germană, franceză şi 
italiană. 



Celebrele temple erotice 

Temple medievale în Kajuraho, mari sau mici. Intrarea 
5 $ sau 250 rupii pentru străini. Cum dolarul cade, plătim 5 $ = 
235 rupii, deci mai puţin de 250 rupii. 




Kajuraho - sculpturi murale reprezentând dragostea 



Figuri mistice, istorice, din Pantheonul hindus, 
războinici, dansatori, animale. 

Dar specifice lor, renumite în lume, sunt scenele 
erotice. Iubirea sexuală este divină. Sculpturi în piatră 
împodobesc exteriorul acestor arhitecturi hinduse... Sex în toate 
poziţiile! 

Ne descălţăm la fiecare templu. Tot căscând gura la 
imagini am auzit vorbindu-se lângă noi... româneşte. Era o 
familie de emigranţi români din Cincinnatti (Ohio). 

Momente din viata medievală imortalizate în stâncă, 
timp îngheţat din sec. X-XV. 

Templul Kandhariya Mahadev are 3 1 metri înălţime şi 
şase compartimente interioare: colonada, holul principal, 
transeptul, vestibulul, sanctuarul şi zona ambulatorie. 




Vizităm templul Varaha. Templul Jagadambi, dedicat 
lui Vishnu. Templul Chitragupta, dedicat lui Surya, zeul-soare. 
Templul Visvanatha, dedicat lui Shiva. Templul Duladeo, sec. 
XII, dedicat lui Shiva. Templul Chaturbhuja, ridicat în anul 
1100, fără scene erotice, fără înzorzonări, când sculptura 
indiană începuse să decadă. Este dedicat lui Vishnu. 

Majoritatea templelor din Khajuraho sunt construite din 
stâncă de nisip, dar templele Chausath Yogu, Brahma şi 
Lalguan Makadeva sunt din granit. Ele nu sunt îngrădite cu 



55 





ziduri, precum sunt celelalte din India. Există 85 de temple pe 
această platformă înaltă din Khajuraho, însă 25 sunt în stadii de 
renovare. Cele din stâncă de nisip se rod mai uşor de vreme. 

Templele aparţin sectelor Shiva, Vaishnaya şi Jaina. 

La Orchha şi Jhansi 

Mergem toţi, cu taxiul, la Orchha şi Jhansi: Ajay, 
Kavita, Lilia şi eu. Am dormit continuu, toropit de soarele care 
bătea în geam şi de zăpuşeala din maşină. 

Jhansi este un oraş, în statul Uttar Pradesh, cu peste 
400.000 de locuitori. 



* 

Jehangir Mahal în Orchha. „Mahal” înseamnă 
palat in hindi. 

Ridicat în secolul al XVI-lea de către Veersingh Deo I 
pentru recepţia Regelui Jehangir la Orchha, palatul are peste o 
sută de camere. Construcţia a durat 22 de ani, iar regele l-a 
folosit doar o zi. Jehangir avea o regină oficială şi multe 
neoficiale. 




Tombele familiei regale. 

Un muzeu. Palatul este impresionant. Zidurile sale sunt 
înnegrite de vreme. Relevă o îmbinare a culturii hinduse cu cea 
musulmană în localitatea Orchha, aproape de Jhansi. 

Un alt rege, Akbar, a invitat o frumoasă dansatoare, 
Praveen Rai, la el, dar ea n-a vrut. Atunci Akbar a zis ca 
Praveen să moară. Dansatoarea şi-a cerut scuze, iar regele i-a 
construit un palat numai ei, unde să danseze. Palatul şi anexele 
sunt îngrădite ca o fortăreaţă. Exista şi un grajd pentru cămile. 

Un ghid în engleză costă 100 rupii. 

* 

/V 

Templul Orchha în Jhansi. In faţă, o piaţă cu bijuterii, 
mirodenii, obiecte de artă, statuete alungite, ă la Giacometti. 
Kavita cumpără prăjituri peda, iar eu înfulec de nu mă mai 

/V 

satur. îmi plac grozav dulcegăriile lor. 

Văcuţe umblă prin piaţă singure precum câinii 
vagabonzi la noi. 

* 

Taxiul ne-a delectat patru ore cu muzică indiană pe 
casete, tot drumul Khajuraho - Jhansi. Eu roşisem ca un (d)rac, 
iar Lilia avea dureri de stomac şi rău de maşină. 

De unde se trage s vas tic a germana? 

Pe 31 decembrie cu trenul ( satabdi ) spre Agra. Aer 
condiţionat, rapid, în preţul biletului intrând apa, mâncarea şi 
ceaiul. 

Nişte nemţi bătrâni, gălăgioşi, în spatele nostru. N-am 
să uit niciodată, în vagon, tavanul plin de ventilatoare. 

ic 

Agra este supranumit şi „Oraşul lui Taj” - celebrul 
palat, una dintre cele şapte minuni ale lumii. 

* 

Călătorii vorbeau în hindi şi mai auzeam câte 
un cuvânt ori expresie în engleză: Happy New Year , Thank you. 

ie 

baba - tata (ca-n arabă), ma - mama 

ie 

Un simbol hindi ( sawasîik ) pentru bunăstare pe la 
casele oamenilor şi-n temple asemănător cu svastica germană. 




Autorul şi simbolul bunăstării - sawastik 



Kavita afirmă că eu sunt padu, cică „serios în 
scris/citit” fiindcă mereu îmi iau notite. 

ie 

Din gară luăm auto-ricşa (Lilia stătea în poală la mine - 
n-aveam loc de bagaje, am pus din ele şi deasupra pe auto- 
ricşă). Călătorim în stil indian, claie peste grămadă. Dar suntem 
veseli, glumim. 

ie 

Batic, ca-n româneşte, înseamnă „tipăritură” în hindi. 

★ 

Fratele Kavitei, Anii Sharma, arhitect, ne primeşte 
îmbrăcat în tradiţionala robă albă, lungă până la genunchi 
(i hurta pajama). 

* 

Alt cuvânt: a-ha (cu „h” nazalizat) s-ar traduce prin... 

„a-ha”. 



* 



An Nou petrecut în Agra cu prieteni indieni. Anii este 
bogat. El bea whisky, eu bere. Servesc mâncare indiană: chole, 
raita gagera (toate felurile sunt piperate, iuţi). Mă grăbesc să 
intru în 2005 cu 12 ore înainte (atât e diferenţa de fus orar între 
New Mexico şi India). Cât e India de mare, există doar un fus 
orar. 



Ne- am uitat pe G-TV (canalul general pe toată India, în 
engleză). 




Artificii afară, artificii pe 
terasa lui Anii. Vibha, 
fiica gazdei, dansează cu 
voaluri / şaluri ( chunri ) 
după melodii tradiţionale 
indiene. Ne invită şi pe 
noi. Lilia face nazuri, dar 
eu mă prind în cerc cu ei 
şi, vrând-nevrând, 

picioarele mă iau într-un 
fel de sârbă oltenească 
(atâta ştiu şi eu”)... 






A 



Vibha. fiica lui Anii Sharma. dansând 

A 

In gara din Agra, chiar pe peron, cel mai popular 
templu: Tchamupda (zeiţa puterii), al cărui design a fost făcut 
de insusi Anii Sharma. 

Tobe, fum, coroane de flori, lumânări mirositoare, iar 
cântecele în grup asurzeau pasagerii aşteptând trenurile. 

Faimosul Taj Mahal 
„Mahal” se pronunţă [mâhel] în hindi. 




Autorul şi soţia în vizită la Taj Mahal 



Intrări separate pentru femei şi pentru bărbaţi 
(controlaţi de security ). 




Nu ştiu de ce suntem consideraşi ruşi! Vânzătorii 

ambulanţi strigă după noi: „Idi suda”, „Haraşo”... 

Lume puhoi. Un băieţaş de 6-7 ani se ţine scai de noi să 

/\ 

ne vândă un medalion cu Taj Mahal. Ii oferim 2 rupii numai să 
ne lase în pace. 

Şarete cu cai ( tanga ) având zorzoane roşii. 

Cea mai frumoasă construcţie din lume se află pe malul 
drept al fluviului Yamuna. Este ridicat din marmură albă în 

/V 

cinstea împărătesei Indiei, Arjumand Bano Begum, numită şi 

/V 

Mumtaj, de către soţul ei, împăratul Shah Jahan. După naşterea 
celui de-al paisprezecelea copil, Gauhar Ara Begum, ea s-a 
îmbolnăvit grav şi a cerut soţului ei să construiască un 
monument incomparabil pe mormântul ei. 

22 de ani a durat construcţia şi vreo 20.000 de 
muncitori au lucrat (1631-1653). 

Stânca roşie a fost adusă din Dholpur şi Fatehpur Sikri, 
marmura albă din Makrana (în districtul Nagaur din 
Rajasthan), marmura galbenă din Narbads, iar marmura neagră 
din Charkoh, toate cu ajutorul a 1000 de elefanţi. 

Arhitecta a fost Ustad Isa Afandi din Turcia. Meşterilor 
le-au fost tăiate mâinile pentru a nu mai putea construi ceva la 
fel. 

Poarta are înscrisuri arăbeşti (în urdu) şi imediat se 
zăreşte grădina splendidă cu o piscină străjuită de arbori înalţi, 
imaginea simbol a Taj Mahal-ului din albume şi ilustrate. 
Maj estic! 

Taj este prescurtarea numelui împărătesei Mumtaj, de 
origine persană. 

/V 

Patru minarete în colţuri. întregul complex reflectă 
cultura islamică (există şi două moschei) din Persia şi India. 

/V 

In „Cuvântul românesc” din luna noiembrie 2004, 
pagina 17 - care se tipăreşte în Canada la Hamilton - citisem 
un scurt articol că Taj Mahal ar fi în pericol de prăbuşire 
datorită înclinării sale din cauza secării râului Yamuna 

Lilia şi Taj Mahal-ul 



(conform postului de radio BBC - Serviciul Mondial). Dar, 
întrebând în Agra, toţi se mirau. 




Taj Mahal se înscrie ca una din cele şapte minuni ale 

lumii. 

Sicriele împărătesei şi împăratului, de la subsol, care nu 
se vedeau, sunt duplicate la suprafaţă pentru vizitatori. 

* 

Copiii strigau după mine uncie (unchi) şi după Lilia 
aunt (mătuşă) ori madame. 

Vânzătorii ne sâcâiau peste tot: „Vino să vezi şi buticul 
meu, doar să-l vezi... un minut...!” 

ie 

Trebuia să ne descălţăm la intrarea în fiecare templu 
hindus ori moscheie. 



* 

Alături de Taj Mahal, bazarul Neena, cu o mare 
comunitate musulmană şi multă securitate. 



1 




In „Mahabharatha” există femei care au cinci bărbaţi 
(„neveste blestemate”). Ele argumentează că nu găsesc toate 
calităţile dorite la un singur bărbat şi atunci au nevoie de mai 
mulţi, fiecare posedând câte o calitate şi locuind separat într-o 
cameră. 

Alt Fort Roşu 



Cel mai important Red Fort din India este în Agra, 
lângă râul Yamuna (Fort Roşu pentru că este construit din 
stâncă roşie). 




Mari împăraţi moguli au trăit aici: Babur, Humayun, 
Akbar, Jahangir, Shah Jehan, Avrorangzer etc. Palatul-dormitor 
(Khas-Mahal) al regelui (numit „ aramgah ” de istoricul 
Lahauri) construit de Shah Jehan (1631-1640), palatul 
Muthamman Burj (Shah-Burj & Jharokha, 1632-1640), 
moscheile Mina Masjid ! 163 1-1640), şi Nagina Masjid (1631- 
1640), tronul lui Jahangir (1602) şi Clădirea de Justiţie (cea. 
1605). 

După indieni, au urmat britanicii în stăpânirea fortului. 
O tombă a fost ridicată în memoria lui John Russell Galvin 
care a decedat în fort în 1857, fost guvernator al Provinciei de 
NV a Indiei. 



* 



„Tche le” = să mergem. 

Arta hindusă 



Vizităm un magazin de artă hindusă: platouri, statui de 
marmură foarte scumpe (la Handloom Palace). 




O casă veche de 200 de ani (denumită haveli) în care locuieşte 
întreaga familie K.G. Sharma. Are 25 de camere, 3 nivele, 2 
curţi interioare pătratice, ferestre vechi (cu obloane), terasă ca- 
n Maroc. 

Zidurile de ciment de jur-împrejur creează aer 
condiţionat natural! 

5 

A 

Intr-o glastră mare, un arbore sfânt ( tulsi ), folosit în 
medicină şi din care fac ceai iama. 

Câteva camere le închiriază cu 200-250 rupii / lună. 
Fiica proprietarei ne arată un album, de-o juma’ de metru 
lungime, cu nunta ei. Mirele (parijat ) şi mireasa ( rachna ) în 
roşu, roz, maron. Mirele poartă pe cap un turban ipagri ) ca un 
domnitor şi-o coroană roşie, costum, cravată. 

Mireasa se tatuează pe palme cu o plantă numită hina , 
poartă salbă de aur la gât şi semn pe frunte ( tika ). Mandi se 
zice tatuajelor. 

Maşina care-i plimbă e împodobită cu coroane de flori. 
Mirele şi mireasa stau pe tronuri roşii cu borduri albe, ca regele 
şi regina. 

* 

Pe unde ne ducem suntem serviţi cu ceaiuri indiene, 
tari, iar Lilia se vaită c-o doare inima. 

* 

Parcă nu-mi vine să cred că-s în India... 

* 

Viaţă veselă. Ajungem în piaţa populară Raja Mandi, 
din Agra. Muzică la megafoane. 

E 1 ianuarie 2005. Elevii celebrează în costume alb- 
galbene. O fanfară. Un câine aleargă un purcel prin mijlocul 
străzii aglomerate, ce spectacol! 

Colegiul Catolic St.John arată ca un palat. Turle pe 
piloni subţiri, cu cruci în vârf. Aici învaţă Vibha, nepoata 
Kavitei. Există clase în hindi, şi clase în engleză. O librărie de 
„cărţi în cărţi” ( books’n books ). 

Vaci merg pe străzi, singure prin oraş. Agra se află în 
cel mai populat stat indian, Uttar Pradesh. 

* 

La baza hinduismului stă teza privind identitatea sinelui 

/V 

individual cu şinele universal (absolut). In religia hindusă 
morţii sunt incineraţi şi cenuşa aruncată în râul sfânt Gange, cu 
excepţia copiilor decedaţi, care sunt înhumaţi; pe când 
musulmanii se îngroapă. 

Viza indiană şi vaccinarea 

60 $ a costat viza indiană, de persoană, pe şase luni 

(deşi am stat doar trei săptămâni) - dar n-aveam alternativă, cu 
intrări multiple. 

Fuseserăm sfătuiţi să ne vaccinăm împotriva unor boli 
exotice la care localnicii sunt imuni, dar albii nu: 

a) boli răspândite prin mâncare şi apă contaminată 
(diaree, hepatita A, febra tiroidă, polio, holera); canalizarea 
prin oraşe era la suprafaţă, neacoperită. Sukanto ne prevenise 
să nu consumăm nimic de la tarabe, ci doar din restaurante 
selecte, igienice; să nu bem apă de la robinete, ci doar din sticle 
ermetic închise; 

b) boli transmise de ţânţari şi alte insecte (malaria, 
febra galbenă, encefalita japoneză); în Calcutta , la Institutul 
Cultural, aveam paturi cu plase contra ţânţarilor; te băgai în 
plasă ca-ntr-un năvod şi nu te pişcau gângăniile, dar din 
comoditate, nu întotdeauna am folosit plasa şi-ntr-o dimineaţă 
m-am trezit bâzâit şi înţepat pe faţă... la ţânţari, femela suge 
sângele şi-l depune la ouă să aibă larvele cu ce se hrăni; 

c) boli răspândite prin aer (contacte respiratorii, tuse): 
meningita meningococcală, tuberculoza, gripa; 

d) boli transmise de animale (în special de şoareci, 
şobolani); la gazda din Delhi umblau şoarecii pe sub dulap şi se 
hrăneau din castronul câinilor care erau ţinuţi în casă. 

5 5 

N-am simţit decât diaree la-nceput (până m-am obişnuit 
cu preparatele indiene) şi răceală la plecare (dar aveam cu noi 
antibiotice cumpărate din România). 

Tot codindu-ne, amânând drumul la clinica din 
Albuquerque... rămăseserăm nevaccinaţi. Eu sunt de principiu 
ca trebuie să se lupte corpul singur cu virusurile şi nu ar trebui 
învăţat leneş şi ajutat cu medicamente. 

Temple şi moschei în Agr a 

Vizităm moscheia Sikhandra, tot în Agra. Prin grădină 
veveriţe cu dungi, ca la noi. Papagali verzi în copaci (abia-i 
observai), iar în faţa moscheii maimuţe, una cu un pui chiţăind 

şi sărind. Le dădeam alune, ţi le luau din palme şi le spărgeau 
între dinţi. 

9 

Tomba regelui Akbar se află la 7 metri în pământ, cu 
aerisiri pe deasupra. Akbar a ţinut două neveste, una 
musulmană şi una hindusă, fiecare cu palatul ei. 

Alăturat, palatul reginei Jodhabai. 




Templul hindus Radha Swami. Nou, neterminat, se 
construieşte la el de peste două decenii. Totul în marmură albă. 
Coroane atârnate pe icoane reprezentând zei hinduşi. Spre 
deosebire de creştinism, buddhism, islam - care sunt religii 
monoteiste - hinduismul, mai veche decât toate, a rămas 
politeistă. 

Inscripţii numai în hindi, spre deosebire de alte temple 
unde erau şi în engleză. 

Flori exotice în basorelief pe marginea templului: 
mimulus, peas, eschsoltzia, ziana, poppy, anacallis, salvia, 
penrose, aquilecia etc. 

Slujbă religioasă. Intrăm şi facem toate mătăniile 
cerute de tradiţie: 

9 

atingi pragul de jos, cu mâna donezi mărunţiş, eşti însemnat pe 
frunte, între sprâncene, cu o pată roşie... 




Au vrut arhitecţii ca templul Radha Swami să fie 
similar lui Taj Mahal, dar n-a ieşit aşa! 



* 

Oameni calzi, amabili, buni indienii. 

* 

Magazinele administrate de guvern au preţuri fixe, iar 
la cele private te tocmeşti (când ne vedeau străini, ridicau 
preţurile de două-trei ori). 

* 

Cu trenul înapoi la Delhi. Se stinsese lumina în toată 
gara din Agra (generatoarele electrice întrerupte). 

Oprire în Mathura, un mic orăşel. 

A 

înapoi în capitala Indiei 

/V 

In Delhi ne-am dus singuri, pe jos, la Bazarul Chota să 
târguim! Piaţa îmi amintea de medina din Maroc. Comerţul în 
floare. 

Lilia se tocmea cu vânzătorii mai dihai ca localnicii, 
observase şi Kavita râzând. 

Bouri giganţi pe străzi, ca o cămilă, n-am mai zărit 
bovine atât de mari, puternice. Folosiţi la tracţiune. 

* 

Când la televizor, pe canalul 39, la Ştiri s-a 
anuntat numărul de morţi, din cauza cutremurului în ocean, 
care a format un tsunami uriaş în Indochina, de 1,26,815 i-am 
spus lui Ajay că nu înţeleg unităţile de măsură. Aflu că: 

1 lakh = 100.000 şi 1 crore =100 lakhs = 10.000.000, 

deci, simplu: 1,26,815 = 126.815. 

Fuseseră „măturaţi” de ape şi turişti străini: 21 de japonezi, 52 
de suedezi, 60 de germani; alţii erau daţi dispăruţi. Dar nici un 
turist american? Mă gândeam că s-or fi îngrijorat copiii mei din 
Arizona ori mama din tară auzind. 

5 

Profesoara Vasantha din Tamil Nadu a telefonat 
imediat lui Ajay să vadă dacă nu-s cumva în zona afectată... 

/V 

După inundaţie a apărut malaria, altă pacoste! In ziare 
se scria despre „oceanul asasin”. Zece ani le vor trebui să 
repare daunele. 

* 

Funcţionează 99 de canale TV, în limbile indiene 
principale, plus engleză. 

* 

Pluralul substantivelor în limba hindi se formează la 
sfârşit: kitab = carte (în urdu şi arabă se zice la fel), kiîabei = 

cărţi. 

? 

Genitivul se formează cu particule între cuvinte: kitab 
ki akhaya - titlul cărţii. 

* 



Invitaţi la cină de către dr. Manoj Gupta, editor asociat 
la „Bulletin of Pure and Applied Sciences”, profesor de chimie 
la Universitatea Delhi. 




* 



Pe 3 ianuarie, Ajay ne-a repartizat un şofer, îl chema 
Binot, care nu ştia engleză şi nici alfabetul latin. Cu harta în 

■A. 

faţă trebuia să-i pronunţăm locurile unde voiam să ne ducă. II 
plăteam 500 de rupii (aproximativ 12 $) pentru 8 ore. Ne 
aştepta în parcare la fiecare popas ce-1 făceam. 

Pentru a nu avea surprize şi a recunoaşte maşina, i-am 
notat numărul; HR 26 M 5617, Malhi. 

/V 

In frig, în ploaie, cetăţeni dormind pe borduri. Un 
accident de biciclete. 

Vizităm grăbiţi (ah, n-ai timp pentru toate!) parcul 
Shanti Vana. Lacul pare acoperit de păsări, atât de multe, plus 
stuf, două insuliţe. O pădurice înconjurătoare. Aici e frumos de 
scris poezii! 



Paradoxismul lui Gandhi 

Rajghat Samadhi, Memorialul lui Mahatma Gandhi. 
„Mahatma” înseamnă „Marele Suflet”, iar Mahatma Gandhi 
(1869-1948) este considerat tatăl naţiunii indiene, precum 
Atatiirk (Mustafa Kemal Paşa, 1881-1938) pentru turci. 
Filozof, Ghandi (prenumele real Mohandas Karamchand) a 
făcut din simplitate şi non-violenţă un mod de viaţă. Citate din 
el, adevărate învăţături pentru muritorul de rând, se întâlnesc 
peste tot în India. „ Viaţa mea este mesajul meu.” a devenit 
emblema acestui martir. Gandhi a pledat pentru împăcarea 
dintre musulmani şi hinduşi în interiorul ţării şi a luat apărarea 
locuitorilor aflaţi în afara castelor (numiţi paria , cuvânt 
provenit din portugheză). Castele sunt clase sociale indiene 
închise care se bucură de anumite privilegii. 

/V 

In 1920 Mahatma ia conducerea Mişcării de Eliberare 
Naţională împotriva britanicilor, folosind ca instrument de 
luptă non-violenţa. 

Paradox în acţiunea politică: non-violenţa fizică a 
devenit violenţă psihică, morală. Nerespectarea legilor 
britanice, nesupunerea la ordinele ocupanţilor prin pasivitate şi 
ignorare a dus la imposibilitatea guvernării britanice în India, 
mai ales că Anglia ieşea extrem de slăbită din cel de-al doilea 
Război Mondial. în care, deşi învingătoare, a pierdut un 
imperiu! Imperiul Britanic unde soarele nu apunea niciodată! 

/V 

In 1947, India cunoaşte bucuria independenţei şi 
necazul partajării ţării pe criterii religioase, din cauza 
neînţelegerii între musulmani şi hinduşi: Pakistanul de Est (din 
1971 Bangladesh) şi Pakistanul de Vest, state musulmane, s-au 
desprins din teritoriul indian predominant hindus. 

Britanicii pedalaseră pe antagonisme religioase, etnice, 
pentru a-i domina, conform butadei latine dividae et impera. 

Memorialul a fost înălţat în 1951 şi flacăra lui Gandhi 
continuă să ardă pe malul râului Yamuna. 

Talismanul lui Gandhi: 

„ Când te îndoieşti sau când eşti saturat de tine însuţi, 
aplică următorul test: aminteşte-ţi faţa celui mai sărac şi 
amărât om pe care l-ai văzut şi întreabă-te dacă îi poţi fi de 
vreun folos prin contemplarea ta. Va câştiga el ceva din 

y\ 

aceasta? Ii va readuce controlul asupra vieţii şi destinului 
său? Cu alte cuvinte, contemplarea ta va duce către Swaraj 
milioane de înfometaţi şi flămânzi? Atunci vei observa că 
îndoielile şi saţietatea dispar 

ir 

Din filozofia lui Gandhi: 

cred în unicitatea absolută a lui Dumnezeu şi deci a 
umanităţii; 

religia mea se bazează pe adevăr şi non-violenţă; 
adevărul este Dumnezeul meu; non- violenta este 
mijlocul realizării lui; 

non-violenta cere o credinţă dublă, credinţa în 
Dumnezeu şi credinţa în om; 

un corp mic de spirite determinate şi aprinse de o 
credinţă de nezdruncinat în misiunea lor poate 
schimba cursul istoriei; 

planeta-mamă are suficient pentru nevoile tuturor, 
dar nu pentru lăcomiile lor; 

cultura unei naţiuni rezidă în inimile şi sufletul 
poporului său; 

dinte pentru dinte sfârşeşte prin orbirea lumii; 
singurul mod prin care iubirea pedepseşte este 
suferinţa; 

dacă India trece la doctrina săbiei, ea va înceta să 
mai fie mândria inimii mele... viata mea este 
dedicată Indiei prin religia non- violenţei; 
non-violenta este cea mai mare forţă de care 

? 5 

dispune omenirea, mai puternică decât cea mai 
puternică armă de distrugere concepută de 
ingenuitatea omului; 

pentru mine un stăpânitor este străinul care sfidează 
opinia publică; 

trăieşte simplu ca alţii să poată pur şi simplu trăi 
Moscheea Jama Masjid 

La Jama Masjid, moscheie în Delhi. Urcăm zeci de 
trepte, ne descălţăm iar. Unii-şi iau pantofii în mână, alţii-i lasă 
în grija cuiva la intrare contra preţului a 2-3 rupii. Două 
minarete foarte înalte. 




Binot, şoferul, ne face poze. Plătesc şi pentru camera 
digitală Kodak (2,0 mega pixels, plus cârdul de 256 MB) 150 

/V 

de rupii. Pot stoca până la 300 de poziţii pe cârd. In Khajuraho, 
când mi se consumase bateria, foarte greu am găsit alta 
(CRV3). Până la urmă m-am hotărât să-mi cumpăr baterie 
reîncărcabilă şi adaptor. 

Seminţe de floarea- soarelui, grâu, porumb, mazăre 
pentru păsările cerului pe platforma moscheii. 

* 

Cinăm la Restaurantul Bengalez. Supă dulce de porumb 

/V 

(, singapuri ), felul doi chinezesc. îmi curge nasul de iuţeala 
mâncării. 

* 

Din taxi zărim Poarta Indiei ca un arc de triumf. 

La Grădina Zoologică 

Grădina Zoologică e săracă-n animale. Inaugurată în 
1959 prin sprijinul lui Cari Hagenbeck, 

un crocodil având cute la ochi, parc- ar purta 
ochelari, din America Centrală şi de Sud; 
o specie rară de tigru alb (să-l dai dracu’ !) din statul 
indian Madhya Pradesh (primul exemplar capturat 
în 1951), nu e o mutaţie ori albino (decolorare 
anormală); 

lebede negre (altă bazaconie paradoxală parcă) cu 
puişori, considerate ca rezultat al blestemului căzut 
asupra lor din partea aborigenilor australieni şi 
persecutate; 

păunul este pasărea naţională a Indiei; 

un leu asiatic mare ca un bou; 

emu, pasăre neagră, urâtă, parcă murdară de păcură 

- este cea mai mare pasăre din Australia şi a doua 

din lume (după struţ); 

maimuţe macaci, languri, babuini, giboni urlând în 
cuşti; 

există 45 specii de păsări Hornbill - femela stă în 
scorbura unui copac, depune ouă, sigilează 
deschizătura de scoate numai ciocul (pentru 
siguranţă), iar masculul, rămas afară, ca un 
gentleman, hrăneşte toată familia; 
arborele al cărui lemn e folosit pentru mobilă 
preţioasă: Mahogany din vestul Indiei (mahonul). 

* 

Pe urmă, Lilia m-a târât prin toate magazinele 
din Connaght Place după bijuterii, obiecte de artă, 
îmbrăcăminte, încălţăminte. 

7 5 

* 



Kavita grăieşte: 

- Everytime is tee time in India and every place is toilet 

place! 



* 



Călătorii împachetaţi în autobuze ca stridiile, agăţaţi şi 
pe scări, te-amuzai privind. 

Tot traficul e o hala-n dala! N-aş putea conduce 
(comparativ cu traficul ordonat cu care m-am obişnuit în 
America)... 

Ricşe, motociclete, biciclete, taxiuri se bagă care cum 
vor în faţă, fără nici o regulă, sau ca un fel de lege a junglei în 
circulaţie (litrul de benzină = 60 0) 



Tomba lui Humayun 

/V 

La Tomba lui Humayun, cea mai mare. In acelaşi 
complex arhitectural există şi tombe mai mici: 

tomba lui Khan Nyazi (1457), nobil la curtea Sher 
Shah Sur, în formă octogonală; un întreg sat locuia 
aici; s-a păstrat şi moscheea cam părăginită; 
tomba lui Bu Halima (sec. XVI); 
poarta Seraiului Arab (1560-1561) unde-au locuit 
meşterii persani care au construit tombele; 
tomba Ofiţerului (Afsarwala); 
tomba Bărbierului. 

Dar toate sunt dominate de Mausoleul împăratului 
Humayun (1561), ridicat de văduva sa Haj Begum şi arhitectul 
Mirak Mirza Ghiyas, în stil persan şi indian. Pe o platformă de 
1.200 m 2 şi înălţime de 47 metri, mausoleul adăposteşte 
înăuntru 1.000 de morminte. 

Porţi de 16 metri înălţime. Nisip roşu pe alei, iarba 
verde în grădină, palmieri si alţi arbori exotici. 




Nu există un sfârşit , ci numai cicluri 

A 

In hinduism se cunoaşte trinitatea: Brahma, Vishnu şi 

Shiva. 

Cele patru cărţi sacre, constând din imnuri, cântări, 
formulări sfinte, se numesc veda, iar vedic era limba veche 
folosită în cărţile sacre Veda, o formă timpurie a sanscritei. 

Brahma este creatorul universului şi şeful trinităţii. 
Vishnu este conservatorul şi a cunoscut multe reîncarnări, 
printre care Krishna. Shiva este zeul distrugerii şi al 
reproducerii. 

A 

In religia hindusă nu există un sfârşit, ci numai cicluri. 
Un sfârşit este urmat de un nou început. 

Expoziţie vedică la Sri Radha Parthasarathi Mandir. 
Statuia lui Vishnu şi a soţiei sale stând pe un şarpe uriaş. 

Facem poz(n)e. Ni se dă voie. Cultura indiană are o 
vechime de peste 5.000 de ani. 

Apoi statuia lui Sri Chaitanya Mahaprabhu (1486), 
încarnarea lui Vishnu ca să predice yoga-dharma. Mahaprabhu 
le-a făcut şi pe animale să cânte numele sfânt al zeului! 



Intrăm în Templul Iskon, cu icoane, candelabre, statui 
ale zeilor hinduşi şi reîncarnările acestora. Chiar în faţă Sri 
Vijaya şi Sri Jaya. 

* 

Religia Bahai 

/V 

Templul Lotus. La intrare Casa Bahai. In credinţa Bahai se 
recunoaşte unitatea zeului cu profeţii săi. 

Bahaismul este o religie nouă care predică principiul 
fraternităţii universale, egalităţii sociale. S-a dezvoltat în Iran 
din babism care a fost fondat de Bab (Mirza Aii Mohamed) în 
1844 şi interzice cerşitul, alcoolul, vânzarea-cumpărarea 
sclavilor, poligamia. 

Templul arată ca o floare albă de lotus în apă. Alb şi-n 
interior, simplu, fără decoruri, fără icoane, doar o sală (ca de 
şedinţe!) cu scaune reci de marmură unde să meditezi. 



Templul Lotus 




Simetric acest templu Bahai. 

* 

Poluare mare în Delhi şi Calcutta, aveam nările negre. 

* 

Şoferul ne oprea şi la alte magazine, unde primea 

bacşiş 10 rupii fiindcă le aducea clienţi - abia târziu ne-am 
prins noi. 

* 

Am fentat iarna din Gallup - trei săptămâni la căldură 
în India. 



Cel mai înalt turn din piatră din India 



Qutab Minar este un turn roşietic, din stâncă de nisip, în 
stil indo-islamic, de 72,5 m înălţime şi diametru de 14,32 m la 
bază şi 2, 75 m la vârf, ca un trunchi de con, acoperit cu versuri 
din Coran, încrustate în piatră. Turnul, servind ca minaret, a 
fost construit de Qutbuddin Aibak din Dinastia Mamluk (la sf. 
sec. XII) şi Iltutmish (1230), completat de Ferozshah Tuglaq în 
1368. 




Este cel mai înalt turn din 
piatră din India. A fost de multe 
ori atins de fulgere, distrus, apoi 
refăcut. El reprezintă un 
monument de arhitectură 
islamică Alai-Darwaza. Qutab 
Minar are 379 de trepte. 

Tot la Mehrauli, cândva 
un sătuc, mai există un turn 
masiv, de 24,5 m, însă 
neterminat, Alai-Minar, care a 
fost început de Alaudin Khalji 
(12696-1316), precum şi cea mai 
timpurie moschee existentă în 
India, Quwwatul-Islam Masjid 
(1193-1197), construită de 
acelaşi suveran musulman 
Qutbuddin Aibak. 

* 

Binot, şoferul nostru, ne duce şi la un templu hindus 
popular, în suburbia Delhi-ului, Kalkaji Mandir. 

/V 

împodobit cu flori la intrare; fumuri şi mirosuri exotice. 
Un grup de femei stăteau pe podea, cântau, băteau din tobe ca- 
n Africa. Clopoţele sus, trebuia să le-atingi cu mâna. Lumânări 
arzând lângă icoane. 

Lilia, năsfiroasa, n-a mai vrut să intre. Eu am purces, 
Binot mă trăgea după el prin puhoiul de lume. M-au miruit pe 
frunte, între sprâncene, m-au legat cu un fir roşu la mâna 
dreaptă. 



Un accident de auto-ricşe 

Un alt vâlcean, poetul George Anca, a vieţuit pe 
meleaguri indiene. Analog A. Silvestri. Iar Mircea Eliade şi-a 
dat doctoratul în yoga şi a scris romanul Maytreî ( Mayatry ). 

* 

Ce colorat e templul hindus Chattarpur! Cu încrustări în 

/V 

argint. Ce frumuseţe! Ornat. In marmură albă. Pioşii aruncă 
flori către zeiţa Durga, reprezentată printr-o statuie. 

* 

Un accident urât de circulaţie. O auto-ricşă a intrat cu 
viteză într-un bătrân rezemat de colţul casei pe strada către 
Gurgaon. Bătrânul, plin de sânge, părea mort şi-o fată lângă el 
aruncată vreo doi metri, iar copilul pe care îl ţinea în braţe 
rostogolit pe drum. Şoferul nostru a sărit şi a luat copilul în 
braţe. Era nevătămat. Fata-şi dăduse ochii pe spate, dar la burtă 
am văzut că mai respira. 

* 

/V 

îmi vine să zic rişcă în loc de ricşă (de când jucam noi 

copii rişca), iar Lilia nervoasă mă corectează mereu. 



Elefanţi pe trotuare 

Taxiul trece pe lângă Parlamentul Indian, aflat în faţa 
Porţii Indiei. 

5 

Clădiri simetrice, cu piloni, cupole, steagul indian. 
Locuinţa primului ministru. 

* 

Luăm masa la South Indian Restaurant. N-au bere! Nici 
altfel de alcool. Preparate iuţi ( thali ) de-ţi ies ochii! 

* 

Am văzut pe trotuare şi un elefant mergând, cu trei inşi 
în spate, mânându-1! Nostim. Iar la un metru, pe şosea, treceau 
vehicule... 



* 

Statui uriaşe de 30 de metri. Viu colorate, stridente. 
Zeiţa Shri Ganesh, cu nasul trompă de elefant, reprezentând 

/V 

bunăstarea. înăuntrul templului hindus Lakshminarayan 
sculptura vacii sfinte, cu o cobră în spate. 

Uneori mi se păreau ca un parc de copii, doar că statuile 
trebuiau luate în serios simbolizând diverse zeităţi. Religia e un 
fel de autoamăgire pentru a da un sens vieţii - spre a-i suporta 
greutăţile şi neajunsurile. Este frica omului în faţa 
necunoscutului şi speranţa lui în nemurirea sufletului. 

Religia este dominaţia unora asupra altora, dominaţia 
celor care au iniţiat-o asupra celor care o adoptă. Eu respect 
orice religie ca pe o tradiţie care a dat naştere la o cultură, o 
civilizaţie. 

5 

Tulpinile şi crengile copacilor de lângă templu erau 
înfăşurate în fire şi panglici strălucitoare, ca de sărbătoare. 

Lilia mă târăşte ca pe un mătăuz după ea prin dughene, 

/V 

prăvălioare, magazine mici şi mari. Ii place să cumpere. 
Probează câte un pulover, o bluziţă... 

/V 

- îmi stă bine? 

/V 

- Iti stă bine. 

? 

Ce, îndrăznesc să zic altfel!? Doar să-i mângâi orgoliul 
ei feminin... cică i-au trebuit şase ani ca să mă „educe”! 

Când vreau să-ncerc şi eu câte ceva, strigă: 

- Hai mai repede, că n-avem timp ! 

Muzeul Naţional 

/V 

Muzeul Naţional din New Delhi (. Janpath ). înfiinţat în 
1949 în Holul Durbar din Rashtrapati Bhawan. Cuprinde 
200.000 de exponate de artă indiană şi străină, întinzându-se pe 
o perioadă de 5.000 de ani - moştenire culturală din preistorie, 
antichitate, epoca precolumbiană şi până în prezent. 

Alexandru cel Mare, regele Macedoniei (336-323 î.C.), 
deschide drumul dintre Europa şi Asia, învingând perşii lui 
Darius III (334-333 î.C.), luând tyr-ul, Egiptul, Babylon-ul, 
Suse-ul şi ajungând până în India. Aici învinge rezistenţa 
triburilor băştinaşe, dar armata îi e decimată şi se întoarce la 
Babylon unde moare în 323 î.C. 

Fluviul Indus curge prin Tibet, India şi Pakistan (3180 
km) şi se varsă în Marea Oman, formând o deltă imensă. Valea 
fluviului Indus a cunoscut în mileniul al treilea î.C. o civilizaţie 

5 

înfloritoare. Statui de zei hinduşi ne întâmpină de la intrare. 
Sculpturi în fildeş, lemn, piatră, argint, marmură, fier, sticlă, 
din scoici. Vase de porţelan. M-a impresionat migăloşenia lor. 
Desene, hărţi vechi, picturi miniaturale. Scene cu povestiri din 
Jatakas (sec. V). 

Frumos: fete decorând patul cu flori, aşteptând venirea 
iubitului. Obiecte din Valea Indului (8000-3500 î.C.). 

Dialog mutual între culturi. „Precum albina strângând 
miere din flori diverse, omul înţelept acceptă esenţa diferitelor 
scripturi şi vede numai bunul în toate religiile .” (Hinduism, 
Srimad Bhagvatam) 

Arme şi armuri indiene. Instrumente muzicale din NE 

Indiei: 

felurite tobe: pakhawaj, udduku , dholak, dhol, 
mridangas, madal, pambai, tamburine , tasha, 
na gara; 

banjo (un fel de ţambal); 
cimpoi; 

instrumente de suflat. 

Şi viaţa triburilor (mongoloide) din NE: Naga, Mizo, 
Khasi, Adi, Mishmi, Rabha, Karbi. 

Artă buddhistă reprezentând principalele secte: 
Hinayana, Mahayana, Vajrayana. 

O galerie din sudul Indiei descriind mitologia zeilor 
Vishnu şi Shiva (şcolile de pictură Tanjore şi Mysore). 

Bijuterii, textile. 

Hoinărind pe străzi 

Când mergeam la cineva în vizită, Ajay şi 
Kavita mă puneau să zic ce-am învăţat în hindi, iar eu repetam, 
ca un copil o poezioară învăţată pe de rost: 

- Ap ke se ho? = Ce mai faci? 
şi mai adăugam: 

- Dannevad! = Mulţumesc ! 

9 

Gazdele s^-nveseleau pe seama mea. La plecare: 

- Namaste! - Salut! 



ir 

Am văzut o familie musulmană (un bărbat cu trei 

femei). 

Pervazurile şi streşinile unei case fuseseră prelungite şi 
transformate în trei colibe, lipite de o clădire mai înaltă, fiecare 
femeie şi copii ei într-o colibă. De obicei sunt săraci din cauza 
acestui fel de familie. 



ir 

Indienii au obiceiul ( viday ) ca la plecare să-i însemne 

pe oaspeţi cu tilak pe frunte (făcut din orez şi roii - vopsea 
roşie), să le dea prăjituri şi bani. 

ir 

Globalizarea afectează băncile locale pentru că vor 
concura cu cele străine. 



ir 

Noi cuvinte memorate în hindi: Shiriman = domn, 
Shirimati - doamnă. 



ir 

Lilia caută lână pashmina, caşmir, mohair şi rubine, 
smaralde. 

- Obiectele de artă din Kashmir, cu desene încolăcite pe 
ele, seamănă cu stilul rusesc! a remarcat Lilia basarabeanca. 

★ 

Puţine clădiri înalte în Delhi, Calcutta, Agra. 

ir 

Servitoarea lui Ajay ne-nvaţă cum să gătim paraîha : 
aluat cu vegetale înăuntru, întins şi prăjit în tigaie. Pentru micul 
dejun. Dar iute foc! 

Eu mănânc orice, gust de curiozitate, dar pe Lilia o 
doare stomacul. 



ir 

Mi-a telefonat prof. dr. B.N. Jha de la Universitatea 
Ranchi (din India), specializat în probabilităţi. 

ir 

/V 

In şcolile private, băieţii şi fetele studiază în clase 
separate (aşa cum am fost eu la Liceele Pedagogice din Craiova 
şi Râmnicu Vâlcea - şi nu mi- a plăcut). 

* 

Mai mulţi vânzători decât cumpărători. Intrai în câte-un 
magazin şi zece inşi te-aşteptau: unul la intrare, îţi deschidea 
uşa, alţii pe lateral sau în spate. Probabil erau membrii aceleiaşi 
familii. 



* 

La Miruna Market, cu bijuterii, obiecte artistice şi mai 
ales covoare cu pietre preţioase şi semipreţioase din caşmir şi 
lână. N-a putut rezista Lilia şi a cumpărat unul direct în dolari 
(peste 200 $). Managerul ne-a spus că poate trimite covoarele 
prin poştă direct la destinaţie, în Europa sau America şi plăteşti 
direct cu credit cârd : CAD (cash after delivery), transportul 
fiind inclus în preţ. 

* 

Ceaţă mereu, din cauza umidităţii, din cauza poluării. 

* 

Ia să numărăm până la zece în hindi: ek = unu, do = doi 
(ca-n română), tin - trei, char - patru, panch - cinci, chh [tsi] 
= şase, sat - şapte, aath - opt, nau - nouă, thus - zece. 

* 

La masă mi-au pus pe farfurie un cub mic, alb cenuşiu, 
am crezut că e pâine uscată, dar avea un gust sărat concentrat. 
Când colo, trebuia să-l pun în apă fiartă şi gata supa! 

* 

Nu se permite uciderea elefanţilor în India. 

Claxonatul în oraşe nu este interzis, doar lângă 
spitale nu este permis. 

A 

In templele hinduse sunt aleşi elefanţii cei mai înalţi şi 
cu fildeşii cei mai lungi. 

* 

La televizor, dans din Rajasthan, care-i un stat în partea 
de NV a Indiei. 



* 



Alte cuvinte în hindi: 

kroll = pasăre, chatta = cuib, 
kuta = câine, billi = pisică, 
kurta - cămaşă, tatchori = fel de pâine, 
bakshish = se traduce prin bacşiş şi provine din 
limba turcă - bahşiş. 

Nu-mi iau adio de la India 

Am făcut fotografii îmbrăcat bengalez, hindus - spre 
amuzamentul prietenilor indieni! 

* 

Pe 6 ianuarie 2005, Binot, şoferul, ne ducea la 
Aeroportul Internaţional „Indira Gandhi” [numit în cinstea 
primului premier al Indiei (1966-1977, 1980-1984), fiica lui 
Nehru, Indira Gandhi, asasinată în 1984]. 

Ne aştepta un drum lung peste Pacific, cu escală în 
Coreea de Sud, moţăind pe scaunul strâmt al avioanelor şi prin 
aeroporturi, până în New Mexico. Vorba lui Silviu Popescu, 
ziarist şi prieten vâlcean: „mă întorc acasă, în America”... dar 
în urechi parcă mai auzeam, răsunând în timpane, un alt cântec 
de când eram copil, fermecat de culoarea filmelor indiene: 

„Murmurkina de murmurki, 

Murmurkina de murmurki ...” 

şi această magică ţară. 



89 




